text:
Muzikhulupirira Yehova Nthawi Zonse
“Mukhulupirireni nthawi zonse, anthu inu.”—SAL. 62:8.
1-3. Kodi n’chiyani chinachitikira mtumwi Paulo chomwe chinamuthandiza kukhulupirira kwambiri Yehova? (Onani chithunzi pamwambapa.)
AKHRISTU ankazunzidwa kwambiri mu ulamuliro wa Aroma. Iwo ananamiziridwa kuti awotcha mzinda wa Roma mu 64 C.E. ndiponso kuti amadana ndi anthu. Mukanakhalapo pa nthawiyi, tsiku lililonse bwenzi mukuopa kumangidwa kapena kuzunzidwa. Mukanachitanso mantha poona Akhristu anzanu akukhadzulidwa ndi mikango m’mabwalo a zamasewera, kukhomeredwa pamtengo kapena kuotchedwa.
2 Imeneyi ndi nthawi yomwe mtumwi Paulo anamangidwa kachiwiri ku Roma. Kodi zikanatheka kuti Akhristu anzake amupulumutse? Mwina mtumwi Paulo ankaona kuti palibe amene angamuthandize. Mwina n’chifukwa chake analembera Timoteyo kuti: “Pamene ndinali kudziteteza koyamba pa mlandu wanga, palibe amene anakhala kumbali yanga. Onse anandisiya ndekha. Ngakhale zinali choncho, usakhale mlandu kwa iwo.” Komabe iye anazindikira kuti akhoza kupeza thandizo chifukwa analemba kuti: “Koma Ambuye anaima pafupi ndi ine ndi kundipatsa mphamvu.” Yesu ndi amene anapereka mphamvu kwa mtumwiyu. Kodi mtumwi Paulo anathandizidwadi? Iye anati: “Ndinapulumutsidwa m’kamwa mwa mkango.”—2 Tim. 4:16, 17. *
3 Mtumwi Paulo ankalimbikitsidwa akamakumbukira zimenezi chifukwa ankaona kuti kukhulupirira Yehova kudzamuthandiza kupirira mayesero alionse. N’chifukwa chake anapitiriza kulemba kuti: “Ambuye adzandipulumutsa ku choipa chilichonse.” (2 Tim. 4:18) Apatu zikuonetseratu kuti Paulo anazindikira kuti Yehova ndi Yesu amatithandiza pamene tikuona kuti palibiretu mtengo wogwira.
MWAYI WOSONYEZA KUTI TIMAKHULUPIRIRA YEHOVA
4, 5. (a) Kodi ndani angatithandize pa nthawi ina iliyonse? (b) Kodi mungatani kuti ubwenzi wanu ndi Yehova ulimbe kwambiri?
4 Kodi inunso munakumanapo ndi vuto lalikulu n’kumaona kuti palibe mtengo wogwira? Mwina simukupeza ntchito, mumanyozedwa kusukulu, muli ndi matenda ena ake kapena zinthu zina zikukudetsani nkhawa. N’kutheka kuti munapempha thandizo kwa anthu ena koma sanakuthandizeni. Kunena zoona anthu sangatithandize pa mavuto ena. Kodi ndi nzeru kutsatira malangizo akuti tizikhulupirira Yehova pa nthawi ngati imeneyi? (Miy. 3:5, 6) Inde. Tikutero chifukwa chakuti pali umboni wa m’Baibulo wosonyeza kuti Yehova amathandiza pa mavuto ngati amenewo.
5 Choncho tikakumana ndi vuto lalikulu tisamakwiye. Tiziona kuti tapeza mwayi wosonyeza kuti timakhulupirira Yehova ndiponso woti tione akutithandiza. Umu ndi mmene Paulo ankaonera mavuto ake. Mukatero ubwenzi wanu ndi Yehova udzalimba kwambiri chifukwa choti mwayamba kumukhulupirira ndi mtima wonse.
MUZIKHULUPIRIRA YEHOVA KUTI MUKHALE NAYE PAUBWENZI
6. N’chifukwa chiyani nthawi zina timavutika kukhulupirira Yehova tikakumana ndi mavuto?
6 Mukakumana ndi vuto lalikulu muyenera kufotokozera Yehova m’pemphero. Mukatero mtima wanu uyenera kukhala m’malo podziwa kuti mwachita zonse zimene mukanatha ndipo mbali yotsalayo mwasiyira Yehova. (Werengani Salimo 62:8; 1 Petulo 5:7.) Munthu akamachita zimenezi, ubwenzi wake ndi Yehova umalimba kwambiri. N’zoona kuti nthawi zina zimativuta kukhulupirira zoti Yehova adzatipatsa zonse zofunika. Izi zingachitike chifukwa choti mapemphero ena sayankhidwa nthawi yomweyo.—Sal. 13:1, 2; 74:10; 89:46; 90:13; Hab. 1:2.
7. N’chifukwa chiyani mapemphero ena sayankhidwa nthawi yomweyo?
7 N’chifukwa chiyani nthawi zina mapemphero ena sayankhidwa nthawi yomweyo? Choyamba tiyenera kukumbukira kuti Yehova ali ngati bambo athu. (Sal. 103:13) Kodi ana ayenera kuyembekezera kuti bambo awo aziwapatsa chilichonse chimene apempha pa nthawi yomweyo? Nthawi zina ana amangopempha zinthu zosafunika kwenikweni zimene angozilakalaka pa nthawiyo. Ndiye pali zinthu zina zimene amapempha zomwe ayenera kudikira kaye. Koma amatha kupemphanso zinthu zimene sizingathandize iwowo kapena anthu ena. Ndipotu bambo atati azingopereka chilichonse kwa mwana, zikhoza kukhala ngati mwanayo ndi bwana ndipo bambowo ndi wantchito. Choncho m’pomveka kuti nthawi zina Yehova sayankha mapemphero athu nthawi yomweyo. Yehova ali ndi ufulu wochita zimenezi chifukwa chakuti iye ndi Atate wathu wachikondi komanso amene anatilenga. Atati azingopereka chilichonse pa nthawi imene tapempha ndiye kuti sangakhale ndi ufulu umene bambo kapena mlengi amayenera kukhala nawo.—Yerekezerani ndi Yesaya 29:16; 45:9.
8. Kodi Yehova akutilonjeza chiyani poganizira mmene tilili?
8 Mfundo ina ndi yakuti Yehova amatidziwa bwino. (Sal. 103:14) Amadziwa kuti sitingapirire mavuto patokha ndipo ndiwokonzeka kutithandiza. N’zoona kuti nthawi zina timaona kuti sitingapirire. Koma Yehova amatitsimikizira kuti sangalole kuti atumiki ake ayesedwe kufika pamene sangapirire. Ndithu “iye adzapereka njira yopulumukira.” (Werengani 1 Akorinto 10:13.) Choncho tili ndi zifukwa zomveka zotichititsa kukhulupirira kuti Yehova amadziwa bwino mavuto amene tingathe kuwapirira ndiponso amene sitingathe kuwapirira.
9. Kodi tiyenera kuchita chiyani ngati mapemphero athu sakuyankhidwa?
9 Tiziyembekezera Yehova ngati tikuona kuti mapemphero athu sakuyankhidwa, chifukwa iye amadziwa nthawi imene angatithandize. Tiyeneranso kudziwa kuti iye amafunitsitsa kutithandiza koma amaleza mtima podikira nthawi yake. Paja Baibulo limati: “Yehova azidzayembekezera kuti akukomereni mtima ndipo adzanyamuka kuti akuchitireni chifundo, pakuti Yehova ndi Mulungu amene amaweruza mwachilungamo. Odala ndi anthu onse amene amamuyembekezera.”—Yes. 30:18.
“M’KAMWA MWA MKANGO”
10-12. (a) Kodi ndi zinthu ziti zimene zingasokoneze maganizo a Mkhristu amene akusamalira matenda aakulu? (b) Kodi kukhulupirira Yehova pa nthawi ya mavuto kumalimbitsa bwanji ubwenzi wathu ndi iye? Perekani chitsanzo.
10 Paulo atakumana ndi mavuto aakulu ankamva ngati ali pafupi kulowa m’kamwa mwa mkango.” Mavuto ena akhoza kukuchititsaninso kumva ngati kuti muli pafupi kulowa mkamwa mwa mkango kapena mungamve kuti mwalowa kale. Pa nthawi ngati imeneyi kukhulupirira Yehova kumakhala kovuta koma kofunika kwambiri. Tiyerekeze kuti mukusamalira wachibale wanu amene akudwala matenda aakulu. Mwina mwapempha Yehova kuti akupatseni nzeru ndiponso mphamvu. * Kodi zikatero mumakhala ndi mtendere mumtima podziwa kuti Yehova akuona zonse ndipo adzakupatsani zonse zofunika kuti mupirire?—Sal. 32:8.
11 Koma zochitika pa nthawi ya mavutoyi zikhoza kukusowetsani mtendere. Mwachitsanzo, madokotala osiyanasiyana akhoza kumapereka malangizo osiyanasiyananso. Apo ayi, achibale anu angamakusokonezeni m’malo mokuthandizani. Zikatero muyenera kudalira kwambiri Yehova n’kumayesetsa kuyandikana naye. (Werengani 1 Samueli 30:3, 6.) Ubwenzi wanu ndi Yehova umalimba kwambiri mukaona mmene wakuthandizirani.
12 Mlongo wina dzina lake Linda * anavomereza mfundoyi pa nthawi imene makolo ake ankadwala mwakayakaya. Iye anati: “Pa nthawiyo, ineyo, mwamuna wanga komanso mchimwene wanga tinkasowa mtengo wogwira. Nthawi zina tinkaona kuti palibiretu chabwino. Koma panopa tikamakumbukira, timaona kuti Yehova ankatithandiza kwambiri. Iye ankatilimbikitsa ndiponso kutipatsa zofunika pa nthawi yake ngakhale pamene tinkaona kuti zinthu zavutiratu.”
13. Kodi kukhulupirira Yehova kunathandiza bwanji mlongo wina amene anakumana ndi mavuto aakulu?
13 Mlongo wina dzina lake Rhonda anaperekanso chitsanzo chabwino pa nkhani yokhulupirira Yehova pa nthawi ya mavuto. Mwamuna wake sanali wa Mboni ndipo pa nthawi ina mwamunayo anaganiza zothetsa banja. Izi zili mkati, mchimwene wake anapezeka ndi matenda oopsa kwambiri. Patangopita miyezi yochepa, mulamu wake anamwalira. Ndiyeno atayesa kupeza mphamvu pambuyo pa mavuto onsewa, mlongoyu anayamba upainiya wokhazikika. Koma pasanapite nthawi yaitali, mayi ake anamwalira. Kodi n’chiyani chinamuthandiza kuti apirire? Rhonda anati: “Ndimapemphera kwa Yehova tsiku lililonse ndiponso ndikamasankha zochita ngakhale pa nkhani zing’onozing’ono. Izi zandithandiza kuti ndizikhulupirira kwambiri Yehova. Panopa ndaphunzira kudalira Yehova osati kudzidalira kapena kudalira anthu ena. Iye wandithandiza kwambiri ndipo ankandipatsa zonse zofunika. Yehova amakhala nane pa zonse zimene ndikuchita.”
14. Kodi tiyenera kukhulupirira mfundo iti ngati m’bale wathu wachotsedwa?
14 Kukhulupirira Yehova kungatithandizenso pamene wachibale wathu wachotsedwa. Tonsefe timadziwa mmene tiyenera kuchitira zinthu ndi anthu ochotsedwa. (1 Akor. 5:11; 2 Yoh. 10) Nthawi zina tingaone kuti n’zovuta kapenanso zosatheka kutsatira malangizo okhudza ochotsedwa. * Koma tiyenera kukhulupirira kuti Yehova akhoza kutipatsa mphamvu kuti titsatire malangizo a m’Baibulo. Choncho ngati takumana ndi vutoli tiziona kuti tili ndi mpata wolimbitsa ubwenzi wathu ndi Yehova.
15. N’chifukwa chiyani Adamu sanamvere Yehova?
15 Zimene Adamu anachita zikhoza kutipatsa phunziro pa nkhaniyi. Kodi iye ankaganiza kuti akhoza kukhalabe moyo pambuyo pochita zimene Mulungu anamuletsa? Ayi. Tikutero chifukwa chakuti Baibulo limati: “Adamu sananyengedwe.” (1 Tim. 2:14) Nangano n’chiyani chinamuchititsa kuti achimwe? N’kutheka kuti anadya chipatsocho chifukwa chotengeka ndi mkazi wake. Iye anaona kuti ndi bwino kumvera mkaziyo osati Yehova Mulungu.—Gen. 3:6, 17.
16. Kodi tiyenera kukonda kwambiri ndani? Perekani chifukwa.
16 Kodi pamenepa tikuphunzira kuti tisamakonde achibale athu? Ayi, nkhani si imeneyo. Mfundo ndi yakuti tiyenera kukonda Yehova kuposa aliyense. (Werengani Mateyu 22:37, 38.) Kukonda kwambiri Yehova kungathandizenso achibale athuwo, kaya panopa akutumikira Yehova kapena ayi. Choncho yesetsani kulimbitsa ubwenzi wanu ndi Yehova ndiponso kumukhulupirira. Koma ngati kuchotsedwa kwa m’bale wanu kukukupwetekani kwambiri muyenera kufotokozera Yehova nkhawa zanu zonse. * (Aroma 12:12; Afil. 4:6, 7) N’zoona kuti zimapweteka, koma muziona kuti umenewo ndi mwayi wanu woti mulimbitse ubwenzi wanu ndi Yehova. Zimenezi zidzakuthandizani kuti muziyembekezera Yehova kuti akuthandizeni.
ZIMENE TIYENERA KUCHITA PANOPA
17. Kodi tikamagwira ntchito yolalikira mwakhama, timasonyeza bwanji kuti timakhulupirira Yehova?
17 N’chifukwa chiyani Paulo anapulumutsidwa “mkamwa mwa mkango?” Iye anati: “Kuti kudzera mwa ine, ntchito yolalikira ichitidwe mokwanira, ndi kuti mitundu yonse ya anthu imve uthengawo.” (2 Tim. 4:17) Nafenso tikamayesetsa kugwira mwakhama ntchito yolalikira, Yehova adzaonetsetsa kuti tikupeza zinthu zina zofunika. (Mat. 6:33) Ndife “antchito anzake a Mulungu” ndipo iye “wationa kuti ndife oyenera kupatsidwa ntchito yolalikira uthenga wabwino.” (1 Akor. 3:9; 1 Ates. 2:4) Choncho tikamagwira ntchito yolalikira mwakhama, zidzakhala zosavuta kuyembekezera kuti Yehova atithandize.
18. Kodi tingatani kuti tizikhulupirira kwambiri Yehova ndiponso kulimbitsa ubwenzi wathu ndi iye?
18 Choncho tiyeni tiyesetse panopa kulimbitsa ubwenzi wathu ndi Mulungu. Tikakumana ndi vuto lililonse lodetsa nkhawa, tiziona kuti ndi mwayi wathu woti tiyandikire Yehova. Tiziyesetsa kuphunzira Mawu a Mulungu, kupemphera mosalekeza ndiponso kuchita nawo zinthu zonse zokhudza kulambira. Tikamatero, Yehova adzatithandiza pa vuto lililonse limene tingakumane nalo panopa ngakhale m’tsogolo.
^ ndime 2 Mwina mtumwi Paulo anapulumutsidwadi “mkamwa mwa mkango” weniweni kapena ankangophiphiritsa.
^ ndime 10 Mabuku athu amapereka malangizo othandiza anthu amene akudwala kapena amene akusamalira odwala. Malangizo ena mungawapeze mu Galamukani! ya February 8, 1994; February 8, 1997; June 8, 2000 ndiponso ya February 8, 2001.
^ ndime 12 Mayina asinthidwa.
^ ndime 14 Onani nkhani yakuti “Kuchotsa Anthu Osalapa Kumathandiza” patsamba 29.
^ ndime 16 Mabuku athu amafotokoza zimene anthu angachite ngati wachibale wachotsedwa. Nkhani zoterezi mungazipeze mu Nsanja ya Olonda ya September 1, 2006, tsamba 17 mpaka 21 ndi ya January 15, 2007, tsamba 17 mpaka 20.


c: text/html

text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Bolivia
5350 Estrella Street, corner of Sol Street
(Alemania Avenue between 5th and 6th Rings)
SANTA CRUZ
BOLIVIA
+591 3-342-3442
Kuona Malo
Lolemba mpaka Lachisanu
8:00 a.m. mpaka 11:00 a.m. ndi 1:00 p.m. mpaka 4:00 p.m.
Nthawi yonse: Mphindi 45
Zimene Timachita
Timamasulira mabuku a nkhani za m’Baibulo m’Chikichuwa (cha ku Bolivia), Chiayimara, Chiguarani (cha ku Bolivia), Chijeremani (chosavuta) ndiponso Chinenero Chamanja cha ku Bolivia.

robotstxt: allowed

filter: keep


text:
VALDSITA, UABKhadi pafupifupi bizinesi
VALDSITA, UAB
Amagulitsa nsombazo katundu, Bailiffs, Bankirapuse administration, Bankirapuse management, Business kufunsira +13
Map
Ntchito gulu
Amagulitsa nsombazo katundu, Bailiffs, Bankirapuse administration, Bankirapuse management, Business kufunsira, Chilamulo business, Finance, inshuwalansi, chilamulo, Kalembera company, Kalembera company, Katundu auctions, Lamulo corporate, Malangizo malamulo, Malangizo malamulo, Mangawa, Ntchito za malamulo, Ntchito za malamulo, Ogwira bankirapuse, Thupi lenileni bankirapuse


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
14 Pamenepo khamu lonselo linayamba kudandaula mofuula, ndipo anthuwo anachezera kulira+ usiku wonse.
2 Ana onse a Isiraeli anayamba kudandaula za Mose ndi Aroni.+ Ndipo khamu lonselo linati: “Zikanakhala bwino tikanangofera ku Iguputo, kapena tikanangofera m’chipululu muno.
3 N’chifukwa chiyani Yehova watibweretsa kudziko lino kuti tidzaphedwe ndi lupanga?+ Akazi athu ndi ana athu adzatengedwa ndi adani.+ Kodi si bwino kuti tingobwerera ku Iguputo?”+
4 Iwo anafika ngakhale pouzana kuti: “Tiyeni tisankhe mtsogoleri, tibwerere ku Iguputo!”+
5 Mose ndi Aroni atamva zimenezi, anagwada n’kuwerama mpaka nkhope zawo pansi+ pamaso pa khamu lonse la ana a Isiraeli.
6 Ndipo Yoswa mwana wa Nuni,+ ndi Kalebe mwana wa Yefune,+ amene anakazonda nawo dzikolo, anang’amba zovala zawo.+
7 Iwo anauza khamu lonse la ana a Isiraeli kuti: “Dziko limene tinakalowamo n’kulizonda, n’labwino kwambiri.+
8 Yehova akatikomera mtima,+ ndithu adzatilowetsa m’dzikolo n’kulipereka kwa ife, dziko loyenda mkaka ndi uchi.+
9 Chongofunika n’chakuti musam’pandukire Yehova.+ Komanso anthu a m’dzikolo musawaope,+ chifukwa ali ngati chakudya kwa ife. Alibenso chitetezo,+ koma ifeyo Yehova ali nafe.+ Musawaope ayi.”+
10 Koma khamu lonselo linayamba kunena zoti liwaponye miyala.+ Kenako, ulemerero wa Yehova unaonekera kwa ana a Isiraeli onse pamwamba pa chihema chokumanako.+
11 Ndiyeno Yehova analankhula ndi Mose kuti: “Kodi anthu awa apitiriza kundinyoza kufikira liti?+ Kodi adzayamba liti kundikhulupirira pambuyo pa zizindikiro zonse zimene ndachita pakati pawo?+
12 Ndiwagwetsera mliri ndi kuwafafaniza, ndipo iwe ndidzakusandutsa mtundu waukulu ndi wamphamvu kuposa iwowa.”+
13 Koma Mose anamuyankha Yehova kuti: “Mukatero, Aiguputo amene munalanditsako anthuwa mwa mphamvu zanu, adzamva ndithu zimenezi.+
14 Iwo akamva adzauza anthu a m’dziko lino, amene amva kuti inu Yehova muli pakati pa anthu anu,+ ndi kuti mumaonekera kwa iwo pamasom’pamaso.+ Inu ndinu Yehova, ndipo mtambo wanu uli pamwamba pawo. Masana mumawatsogolera mumtambo woima njo ngati chipilala, pamene usiku mumawatsogolera m’lawi lamoto.+
15 Mukapha anthuwa kamodzi n’kamodzi ngati mukupha munthu mmodzi,+ ndithu mitundu imene yamva za ukulu wanu idzati,
16 ‘Chifukwa Yehova analephera kufikitsa anthuwo kudziko limene anawalumbirira, anangowaphera m’chipululu.’+
17 Chonde Yehova, tsopano sonyezani ukulu wa mphamvu zanu,+ monga munanenera kuti,
18 ‘Yehova ndi wosakwiya msanga,+ ndipo ndi wodzaza ndi kukoma mtima kosatha.+ Amakhululukira wolakwa ndi wophwanya malamulo,+ koma iye salekerera konse wolakwa osam’langa.+ Amalanga ana, zidzukulu, ndi ana a zidzukuluzo chifukwa cha zolakwa za makolo awo.’+
19 Chonde, khululukani kulakwa kwa anthuwa mwa kukoma mtima kwanu kosatha, ngati mmene mwakhala mukuwakhululukira kuchokera ku Iguputo mpaka pano.”+
20 Ndiyeno Yehova anati: “Chabwino, ndakhululuka chifukwa cha mawu ako.+
21 Komanso, pali ine Mulungu wamoyo, dziko lonse lapansi lidzadzaza ndi ulemerero wa Yehova.+
22 Koma anthu onse amene aona ulemerero wanga,+ ndi zizindikiro zanga+ zimene ndinachita ku Iguputo, ndi zimene ndachita m’chipululu, amene akupitirizabe kundiyesa+ maulendo 10 onsewa, amenenso sanamvere mawu anga,+
23 sadzaliona m’pang’ono pomwe dziko limene ndinalumbirira makolo awo. Ndithudi, onse amene sakundipatsa ulemu, sadzaliona dzikolo.+
24 Koma mtumiki wanga Kalebe,+ chifukwa wasonyeza kuti ali ndi mzimu wosiyana ndi wa ena, ndipo wakhala akunditsatira ndi mtima wonse,+ ndithudi ndidzam’lowetsa m’dziko limene anakalizonda, ndipo mbadwa zake zidzakhalamo ngati dziko lawo.+
25 Popeza kuti Aamaleki ndi Akanani+ akukhala kuchigwa, mawa mutembenuke, munyamuke ulendo wolowera kuchipululu podzera njira yopita ku Nyanja Yofiira.”+
26 Yehova anapitiriza kulankhula kwa Mose ndi Aroni, kuti:
27 “Kodi khamu la anthu oipa amenewa lidandaula motsutsana nane kufikira liti?+ Ndamva kudandaula konseko kumene ana a Isiraeli akuchita motsutsana nane.+
28 Uwauze kuti, ‘Yehova wanena kuti: “Pali ine Mulungu wamoyo, mudzandifunse ngati sindidzachita kwa inu monga mwa zimene mwakhala mukulankhula, zimene ndadzimvera ndekha m’makutu mwangamu.+
29 Mitembo yanu idzagona m’chipululu muno,+ nonsenu amene munawerengedwa, kuyambira azaka 20 kupita m’tsogolo, inu amene mwakhala mukudandaula motsutsana nane.+
30 Inu simudzalowa m’dziko limene ndinachita kukweza dzanja langa+ polumbira kuti ndidzakhala nanu mmenemo, kupatula Kalebe mwana wa Yefune, ndi Yoswa mwana wa Nuni.+
31 “‘“Komanso, ana anu amene munati adzatengedwa ndi adani,+ nawonso ndidzawalowetsa m’dzikolo ndithu. Moti dziko limene inuyo mwalikana, iwo adzalidziwa bwino.+
32 Koma inuyo mitembo yanu idzagona m’chipululu muno.+
33 Ana anu adzakhala abusa m’chipululu+ kwa zaka 40, ndipo adzavutika chifukwa cha kusakhulupirika+ kwanu, mpaka womalizira kufa wa inu atagona m’manda m’chipululu.+
34 Mwa kuchuluka kwa masiku amene munazonda dzikolo, masiku 40,+ mudzalangidwanso kwa zaka 40+ chifukwa cha zolakwa zanu, tsiku limodzi kuwerengera chaka chimodzi, tsiku limodzi chaka chimodzi,+ kuti mudziwe kuipa kondipandukira.+
35 “‘“Ine Yehova ndalankhula, mudzandifunse ngati sindidzawafafaniza m’chipululu mommuno anthu oipa onsewa,+ amene agwirizana kuti atsutsane ndi ine. Onse adzathera m’chipululu mommuno.+
36 Komanso amuna amene Mose anawatuma kukazonda dzikolo, amene atabwerako anapangitsa anthu onse kudandaula motsutsana ndi Mose, mwa kunena zoipa zokhudza dzikolo,+
37 amuna amene anadzanena zoipa zokhazokha zokhudza dzikolo, adzafa ndi mliri wa Yehova.+
38 Koma mwa amuna amene anakazonda dzikolo, Yoswa mwana wa Nuni ndi Kalebe mwana wa Yefune, adzakhalabe ndi moyo ndithu.”’”+
39 Mose atalankhula mawuwo kwa ana onse a Isiraeli, anthu onsewo anayamba kulira kwambiri.+
40 Komanso, iwo anadzuka m’mawa kwambiri kuti apite kudera lamapiri lija, ndipo anati: “Tiyeni! Ife tipita kumalo amene Yehova ananena, chifukwa tachimwa.”+
41 Koma Mose anati: “N’chifukwa chiyani mukuphwanya lamulo la Yehova?+ Zimenezo sizikuthandizani.
42 Musapite kumeneko chifukwa Yehova sali nanu. Adani anuwo akakugonjetsani.+
43 Kumeneko mukakumana ndi Aamaleki ndi Akanani,+ ndithu akakuphani ndi lupanga. Chifukwa mwasiya kutsatira Yehova, Yehovayo sapita nanu kumeneko.”+
44 Komabe, anthuwo ananyamuka mwa iwo okha ulendo wopita kudera lamapiri kuja,+ koma likasa la pangano la Yehova silinachoke pakati pa msasa. Mose nayenso sanachoke.+
45 Koma Aamaleki+ ndi Akanani omwe anali kukhala kudera lamapirilo anatsika n’kuyamba kuwapha ndi kuwabalalitsa mpaka ku Horima.+
Patsani ena
Patsani ena
Numeri 14
Baibulo la Dziko Latsopano la Malemba Opatulika
https://www.jw.org/finder?docid=1011452&Book=4&Chapter=14&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D4%26Chapter%3D14%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ZITHUNZI ZOFOTOKOZA NKHANI ZA M’BAIBULO
ZITHUNZI ZOFOTOKOZA NKHANI ZA M’BAIBULO
Yehova Anapulumutsa Aisiraeli
Werengani nkhaniyi kuti mudziwe mmene Yehova anapulumutsira Aisiraeli akuthamangitsidwa ndi asilikali a ku Iguputo kenako Aisiraeliwo n’kutsekerezedwa ndi Nyanja Yofiira. Werengani nkhaniyi pawebusaitiyi kapena patsamba limene mwasindikiza.
Zinanso
Adamu ndi Hava Anachita Zinthu Modzikonda
Kodi zotsatira za zimene anasankha kuchita zinali zotani?
Rahabi Anatsatira Malangizo
Banja limodzi linapulumuka nthawi imene mzinda wa Yeriko unagwa.
Davide Anachita Zinthu Molimba Mtima
N’chiyani chinamuchititsa Davide kukhulupirira kuti akhoza kugonjetsa Goliyati? N’chifukwa chiyani inunso muyenera kulimba mtima kuti muchite zinthu zabwino?


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
24 Ndiyeno Yoswa anasonkhanitsa pamodzi mafuko onse a Isiraeli ku Sekemu.+ Iye anaitanitsa akulu a Isiraeli,+ atsogoleri, oweruza, ndi akapitawo, ndipo iwo anaima pamaso pa Mulungu woona.+
2 Tsopano Yoswa anauza anthu onse kuti: “Yehova Mulungu wa Isiraeli wanena kuti, ‘Kalekale, makolo anu,+ kuphatikizapo Tera, bambo ake a Abulahamu ndi Nahori,+ ankakhala kutsidya lina la Mtsinje,+ ndipo ankatumikira milungu ina.
3 “‘Patapita nthawi, ndinatenga Abulahamu+ tate wanu, kuchokera kutsidya lina la Mtsinje,+ ndipo ndinamuyendetsa m’dziko lonse la Kanani, ndi kuchulukitsa mbewu yake.+ Chotero ndinam’dalitsa ndipo anabereka Isaki,+
4 Isaki anabereka Yakobo ndi Esau.+ Pambuyo pake Esau ndinam’patsa phiri la Seiri kuti likhale lake.+ Kenako, Yakobo ndi ana ake anapita ku Iguputo.+
5 Patapita nthawi, ndinatumiza Mose ndi Aroni,+ ndipo ndinagwetsera Iguputo miliri.+ Nditatero ndinakutulutsani+ ku Iguputoko.
6 Pamene ndinali kutulutsa makolo anu ku Iguputo,+ atatsala pang’ono kufika kunyanja, Aiguputo anawathamangira+ ndi magaleta ankhondo ndiponso amuna okwera pamahatchi, mpaka ku Nyanja Yofiira.
7 Pamenepo, iwo anayamba kufuulira Yehova.+ Choncho ine ndinaika mdima pakati pa iwo ndi Aiguputuwo,+ ndipo ine ndinawamiza ndi madzi a m’nyanja.+ Munaona ndi maso anu zimene ndinachita ku Iguputo.+ Kenako, inu munakhala m’chipululu masiku ambiri.+
8 “‘Pamapeto pake, ndinakufikitsani kudziko la Aamori amene anali kukhala kutsidya lina la Yorodano. Iwo anayamba kumenyana nanu,+ koma ine ndinawapereka m’manja mwanu kuti mutenge dziko lawo kukhala lanu. Chotero ndinawafafaniza kuwachotsa pamaso panu.+
9 Kenako Balaki mwana wa Zipori,+ mfumu ya Mowabu, ananyamuka kukamenyana ndi Isiraeli.+ Iye anaitanitsa Balamu, mwana wa Beori, ndi kumuuza kuti akutemberereni.+
10 Ine sindinafune kumvera Balamu.+ Chotero, iye anakudalitsani mobwerezabwereza,+ ndipo ine ndinakulanditsani m’manja mwake.+
11 “‘Kenako munawoloka Yorodano+ n’kufika ku Yeriko.+ Nzika za ku Yeriko, Aamori, Aperezi, Akanani, Ahiti, Agirigasi, Ahivi, ndi Ayebusi anayamba kumenyana nanu, koma ine ndinawapereka m’manja mwanu.+
12 Ndinawachititsa mantha inu musanafike, choncho anakuthawani+ monga anachitira mafumu awiri a Aamori. Iwo sanathawe chifukwa cha lupanga lanu kapena chifukwa cha uta wanu.+
13 Chotero ndinakupatsani dziko limene simunakhetsere thukuta ndi mizinda imene simunamange,+ ndipo inu munayamba kukhalamo. Ndiponso mukudya zipatso za mitengo ya mpesa ndi mitengo ya maolivi imene simunabzale.’+
14 “Tsopano opani Yehova+ ndi kum’tumikira mosalakwitsa ndiponso mokhulupirika.+ Chotsani milungu imene makolo anu ankatumikira kutsidya lina la Mtsinje ndi ku Iguputo,+ ndipo tumikirani Yehova.
15 Ngati kutumikira Yehova kukukuipirani, sankhani lero amene mukufuna kum’tumikira,+ kaya milungu imene makolo anu amene anali kutsidya lina la Mtsinje anatumikira,+ kapena milungu ya Aamori amene mukukhala m’dziko lawo.+ Koma ine ndi a m’nyumba yanga, tizitumikira Yehova.”+
16 Pamenepo, anthuwo anayankha kuti: “Sitingayerekeze kusiya Yehova, kuti tizitumikira milungu ina.
17 Pakuti ndi Yehova Mulungu wathu amene anatitulutsa m’dziko la Iguputo+ pamodzi ndi makolo athu, kutichotsa m’nyumba yaukapolo.+ Iye anachita zizindikiro zazikulu pamaso pathu+ ndi kutiteteza m’njira yonse imene tinayenda, ndiponso kwa mitundu yonse ya anthu amene tinadutsa pakati pawo.+
18 Yehova anathamangitsa mitundu yonse ya anthu+ pamaso pathu, ngakhale Aamori amene anali kukhala m’dzikoli. Choncho, nafenso tizitumikira Yehova chifukwa iye ndi Mulungu wathu.”+
19 Ndiyeno Yoswa anauza anthuwo kuti: “Simungathe kutumikira Yehova, chifukwa iye ndi Mulungu woyera.+ Iye ndi Mulungu amene amafuna kuti anthu azidzipereka kwa iye yekha.+ Iye sadzakhululuka machimo anu ndi kupanduka kwanu.+
20 Mukasiya Yehova+ n’kuyamba kutumikira milungu yachilendo,+ iyenso adzakutembenukirani ndithu, n’kukuchitirani zoipa ndi kukufafanizani, pambuyo pokuchitirani zabwino.”+
21 Poyankha, anthuwo anauza Yoswa kuti: “Ayi! Ife tizitumikira Yehova.”+
22 Pamenepo Yoswa anauza anthuwo kuti: “Inu ndinu mboni mwa kufuna kwanu,+ zotsimikizira kuti mwasankha nokha kutumikira Yehova.”+ Ndiyeno anthuwo anati: “Inde! Ndife mboni.”
23 “Tsopano chotsani milungu yachilendo imene ili pakati panu,+ ndipo tembenuzirani mitima yanu kwa Yehova Mulungu wa Isiraeli.”
24 Ndiyeno anthuwo anamuyankha Yoswa kuti: “Tizitumikira Yehova Mulungu wathu ndi kumvera mawu ake!”+
25 Pa tsikulo, Yoswa anachita pangano ndi anthuwo ndi kuwaikira lamulo ndi chigamulo+ ku Sekemu.
26 Ndiyeno Yoswa analemba mawu amenewa m’buku la chilamulo cha Mulungu.+ Atatero, anatenga mwala waukulu+ ndi kuuika pansi pa mtengo waukulu kwambiri+ umene uli pafupi ndi malo opatulika a Yehova.
27 Kenako Yoswa anauza anthu onsewo kuti: “Taonani! Mwala uwu ukhala mboni yotsutsana nafe,+ chifukwa mwalawu wamva mawu onse amene Yehova walankhula kwa ife, ndipo ukhala mboni kwa inu kuti musadzakane Mulungu wanu.”
28 Atatero, Yoswa anauza anthuwo kuti azipita, aliyense kucholowa chake.+
29 Patapita nthawi, Yoswa mwana wa Nuni, mtumiki wa Yehova, anamwalira ali ndi zaka 110.+
30 Choncho anamuika m’manda m’gawo la cholowa chake ku Timinati-sera,+ kudera lamapiri la Efuraimu, kumpoto kwa phiri la Gaasi.
31 Aisiraeli anapitiriza kutumikira Yehova masiku onse a Yoswa, ndi masiku onse a akulu amene anapitiriza kukhalabe ndi moyo Yoswa atamwalira,+ omwe ankadziwa ntchito zonse zimene Yehova anachitira Aisiraeli.+
32 Mafupa a Yosefe,+ amene ana a Isiraeli anabweretsa kuchokera ku Iguputo anawaika m’manda ku Sekemu, pamalo amene Yakobo anagula kwa ana a Hamori,+ tate wa Sekemu. Malowo anawagula ndi ndalama zasiliva zokwana 100,+ ndipo anakhala a ana a Yosefe monga cholowa chawo.+
33 Nayenso Eleazara mwana wa Aroni anamwalira.+ Choncho anamuika m’manda m’phiri la Pinihasi mwana wake,+ limene anapatsidwa m’dera lamapiri la Efuraimu.
Patsani ena
Patsani ena
Yoswa 24
Baibulo la Dziko Latsopano la Malemba Opatulika
https://www.jw.org/finder?docid=1011452&Book=6&Chapter=24&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D6%26Chapter%3D24%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Nkhani 88: Yohane Abatiza Yesu
ONANI nkhunda ikutsikira pamutu pa munthu’yo. Iye ndiye Yesu. Ali ndi zaka 30 tsopano. Ndipo uyo ali nayeyo ndi Yohane. Tinaphunzira kale za iye. Mukukumbukira paja pamene Mariya anamka kukachezera wachibale wake Elizabeti, ndipo mwana wa m’mimba mwa Elizabeti analumpha mosangalala? Mwana wosabadwa’yo anali Yohane. Koma kodi Yohane ndi Yesu akuchitanji tsopano?
Yohane wangomiza kumene Yesu m’madzi a Mtsinje wa Yordano. Umu ndimo m’mene munthu amabatizidwira. Choyamba, akumizidwa m’madzi, nabvuulidwa. Chifukwa chakuti izi ndizo zimene iye amachitira anthu, akuchedwa Yohane M’batizi. Koma kodi iye wabatiziranji Yesu?
Eya, iye anakuchita chifukwa chakuti Yesu anadza nam’pempha kum’batiza. Yohane amabatiza anthu amene akufuna kosonyeza kuti ali ndi chisoni chifukwa cha zoipa zimene iwo achita. Koma kodi Yesu anachitapo choipa chiri chonse kwakuti n’kukhala wachisoni? Ai, iye sanachite konse, chifukwa ndiye Mwana wa Mulungu wa kumwamba. Chotero anapempha Yohane kum’batiza kaamba ka chifukwa china. Tiyeni tione chimene chinali chifukwa’cho.
Yesu asanadze kwa Yohane kuno, anali mmisiri wopala matabwa. Mmisiri wa matabwa ndiye munthu wopanga zinthu ndi matabwa, monga ngati matebulo, mipando ndi mabenchi. Mwamuna wa Mariya Yosefe anali mmisiri wa matabwa, ndipo anaphunzitsa’nso Yesu. Koma Yehova sanatumizire Mwana wake pa dziko pano kudzakhala wopala matabwa. Anali ndi ntchito yapadera kaamba ka iye, ndipo nthawi yafika yoti iye aiyambe. Chotero kuti asonyeze kuti tsopano wadza kudzachita chifuniro cha Atate wake, Yesu akupempha Yohane kum’batiza. Kodi Mulungu akukondwera nazo?
Inde, chifukwa, Yesu atabatizidwa natulukamo, mau ochokera kumwamba akuti: ‘Uyu ndiye Mwana wanga, amene ndikondwera naye.’ Ndipo’nso, kukuonekera kuti miyamba ikutseguka nkhunda’yi naitsikira pa Yesu. Koma si nkhunda yeni-yeni. Ikukhala ngati ndiyo. Ndi mzimu woyera wa Mulungu.
Tsopano Yesu ali ndi zochuluka zoziganizira, chotero akumka ku malo a yekha kwa masiku 40. Kumene’ko Satana akudza kwa iye. Katatu Satana akuyesa kuchititsa Yesu kuchita kanthu kena kosemphana ndi malamulo a Mulungu. Koma Yesu sakukachita.
Pambuyo pake, iye akubwerera ndipo akukumana ndi amuna ena amene akukhala atsatiri ake, kapena ophunzira. Ena a maina ao ndiwo Andreya, Petro (wochedwa’nso Simoni), Filipo ndi Natanayeli (wochedwa’nso Bartolomeyo). Yesu ndi ophunzira amene’wa akuchoka kumka ku chigawo cha Galileya. Kumene’ko Yesu akumka ku phwando lalikulu la ukwati, ndipo akuchita chozizwitsa chake choyamba. Kodi mukuchidziwa? Kusandutsa madzi kukhala vinyo.
Mateyu 3:13-17; 4:1-11; 13:55; Maliko 6:3; Yohane 1:29-51; 2:1-12.
Mafunso
- Kodi amuna aŵiri ali m’chithunziŵa ndi ndani?
- Kodi munthu amabatizidwa bwanji?
- Kodi Yohane nthaŵi zambiri amabatiza anthu otani?
- Kodi Yesu akupempha Yohane kumubatiza pa chifukwa chapadera chotani?
- Kodi Mulungu akusonyeza bwanji kuti akukondwera kuti Yesu wabatizidwa?
- Kodi n’chiyani chikuchitika Yesu atapita ku malo ayekha kwa masiku 40?
- Kodi ena a otsatira, kapena kuti ophunzira a Yesu oyambirira ndi ndani, ndipo kodi chozizwitsa cha Yesu choyamba n’chiyani?
Mafunso ena
- Ŵerengani Mateyu 3:13-17.
Kodi Yesu anasiyira ophunzira ake chitsanzo chotani cha mmene ayenera kubatizidwira? (Sal. 40:7, 8; Mat. 28:19, 20; Luka 3:21, 22)
- Ŵerengani Mateyu 4:1-11.
Yesu ankagwiritsa ntchito Baibulo mwaluso. Kodi zimenezi zimatilimbikitsa bwanji kuti tiziphunzira Baibulo nthaŵi zonse? (Mat. 4:5-7; 2 Pet. 3:17, 18; 1 Yoh. 4:1)
- Ŵerengani Yohane 1:29-51.
Kodi Yohane Mbatizi analozera ophunzira ake kwa ndani, ndipo tingamutsanzire bwanji masiku ano? (Yoh. 1:29, 35, 36; 3:30; Mat. 23:10)
- Ŵerengani Yohane 2:1-12.
Kodi chozizwitsa choyamba cha Yesu chinasonyeza bwanji kuti Yehova samana atumiki Ake chinthu chilichonse chabwino? (Yoh. 2:9, 10; Sal. 84:11; Yak. 1:17)
Onaninso
Yohane M’batizi Anakonza Njira
Afarisi ndi Asaduki atapita kwa Yohane, iye anawadzudzula. N’chifukwa chiyani anachita zimenezi?
Chozizwitsa Choyamba Chimene Yesu Anachita
Zimene Yesu anayankha mayi ake zinasonyeza kuti cholinga chake chinali kuchita zimene Atate wake wakumwamba amuuza, osati zimene mayi akewo anamuuza.


text:
PITIRIZANI KUKHALA OKHULUPIRIKA KWA YEHOVA
Msonkhano Wachigawo wa Mboni za Yehova wa 2016
Tikukuitanani kuti mudzabwere kumsonkhano waukulu wa Mboni za Yehova wa chaka chino womwe umakhala wa masiku atatu.
ZINTHU ZOSANGALATSA ZIMENE TIDZAPHUNZIRE
Lachisanu: Tidzamvera nkhani ndiponso kuonera mavidiyo osonyeza kuti Yesu Khristu ndi chitsanzo chabwino kwambiri pa nkhani yokhala wokhulupirika.—Machitidwe 2:27.
Loweruka: Tidzaona zimene tikuphunzira m’buku la Yobu zokhudza kukhala okhulupirika ngakhale pamene tikukumana ndi mavuto aakulu.
Lamlungu: Tidzaonera filimu yosonyeza zimene Mfumu Hezekiya inachita kuti ‘ipitirize kumamatira Yehova’ ngakhale adani anali ataizungulira.—2 Mafumu 18:6.
KODI ALIYENSE ANGAPITE?
Inde. Simudzalipira chilichonse ndipo sipadzayendetsedwa mbale iliyonse yotolera ndalama.
Onani pulogalamu yonse ya msonkhanowu ndiponso vidiyo yosonyeza mmene misonkhano yathu ikuluikulu imachitikira..
Onaninso
N’chifukwa Chiyani a Mboni za Yehova Amakhala ndi Misonkhano Ikuluikulu?
Chaka chilichonse, timachita misonkhano ikuluikulu. Kodi kupezeka pamisonkhano imeneyi kungakuthandizeni bwanji?
Kavidiyo: Misonkhano Yapachaka ya Mboni za Yehova
Onerani kavidiyo kano kuti mudziwe chifukwa chake anthu mamiliyoni ambirimbiri amafika pamisonkhanoyi.


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
37 Yakobo anakhalabe m’dziko la Kanani,+ kumene bambo ake anakhalako ngati mlendo.+
2 Nayi mbiri ya Yakobo.
Pamene Yosefe+ anali ndi zaka 17, tsiku lina anapita kokadyetsa nkhosa limodzi ndi abale ake.+ Pokhala wamng’ono, anali limodzi ndi ana a Biliha+ ndi ana a Zilipa,+ omwe anali akazi a bambo ake. Tsopano Yosefe anakauza bambo ake zoipa zimene abale ake anali kuchita.+
3 Isiraeli anali kum’konda kwambiri Yosefe kuposa ana ake ena onse,+ chifukwa anali mwana amene anam’bereka atakalamba. Chotero anam’soketsera mkanjo wamizeremizere wamanja aatali.+
4 Abale ake ataona kuti bambo awo anali kum’konda kwambiri Yosefe kuposa iwo onse, anayamba kudana naye,+ moti sankatha kulankhula naye mwamtendere.+
5 Pambuyo pake, Yosefe analota maloto ndi kuuza abale ake.+ Kwa iwo chinakhala chifukwa china chomudera.
6 Iye anawauza kuti: “Tamverani maloto amene ine ndinalota.+
7 Ndinalota tikumanga mitolo ya tirigu pakati pa munda. Mtolo wanga unadzuka n’kuima chilili. Mitolo yanunso inadzuka, ndipo inazungulira mtolo wanga n’kuyamba kuuweramira.”+
8 Pamenepo abale akewo anamufunsa kuti: “Kodi iweyo ndithu ukuganiza kuti ungadzakhale mfumu yathu?+ Moti ukuona kuti ungadzatilamulire ife?”+ Kwa iwo, maloto amenewa ndi mawu akewa anakhala chifukwa chinanso chomudera.
9 Tsiku linanso analota maloto ena, ndipo anakauza abale akewo kuti: “Leronso ndinalota maloto ena. Ndinalota dzuwa ndi mwezi ndiponso nyenyezi zokwanira 11 zikundigwadira.”+
10 Kenako anafotokozeranso malotowo bambo ake ndi abale akewo. Koma bambo ake anam’dzudzula kuti:+ “Kodi maloto walotawa akutanthauza chiyani? Kodi ineyo ndithu ndi mayi akowa, komanso abale akowa tidzagwada pansi pamaso pa iwe?”
11 Abale akewo anachita naye kaduka,+ koma bambo ake anasunga mawuwo.+
12 Tsopano abale ake aja anapita kokadyetsa nkhosa za bambo awo kufupi ndi ku Sekemu.+
13 Pambuyo pake, Isiraeli anauza Yosefe kuti: “Kodi abale ako sakudyetsa nkhosa cha ku Sekemu? Tabwera ndikutume kwa iwo.” Iye anati: “Chabwino bambo.”+
14 Ndiye Isiraeli anati: “Pita ukaone ngati abale ako ali bwino limodzi ndi nkhosa. Kenako ubwere udzandiuze.”+ Chotero, anamuuza kuti anyamuke kuchigwa cha Heburoni+ ndipo iye analowera ku Sekemu.
15 Ali pa ulendowo, munthu wina anakumana ndi Yosefe akungoyenda uku ndi uku kutchireko. Ndiyeno munthuyo anamufunsa kuti: “Kodi ukufunafuna chiyani?”
16 Iye anayankha kuti: “Ndikufunafuna abale anga. Tandiuzani chonde, Kodi iwo akudyetsera kuti nkhosa?”
17 Munthuyo anati: “Amenewo achoka. Ndinawamva akunena kuti, ‘Tiyeni tipite ku Dotana.’” Pamenepo Yosefe anawalondolabe abale akewo mpaka anakawapeza ku Dotanako.
18 Iwo anamuonera patali akubwera, ndipo asanafike pafupi anayamba kupangana chiwembu choti amuphe.+
19 Chotero anauzana kuti: “Tamuonani wolota uja.+ Uyo akubwera apoyo!
20 Tiyeni timuphe, timuponye m’chitsime chopanda madzi,+ ndipo tikanene kuti chilombo cholusa chamudya.+ Tidzaone kuti chidzachitike n’chiyani ndi maloto ake aja.”
21 Rubeni atamva zimenezo anayesa kum’landitsa kwa iwo.+ Iye anati: “Ayi, tisachite kuwononga moyo wake.”+
22 Ndipo anapitiriza kuwauza kuti: “Musakhetse magazi ayi.+ Muponyeni m’chitsime chopanda madzichi kutchire kuno, musamuvulaze.”+ Cholinga chake chinali chakuti amupulumutse kwa iwo ndi kum’bwezera kwa bambo ake.
23 Choncho Yosefe atangofika kwa abale akewo, anamuvula mkanjo wake wamizeremizere uja, womwe anavala.+
24 Atatero, anamutenga n’kukamuponya m’chitsimecho.+ Pa nthawiyo chitsimecho chinali chopanda madzi.
25 Ndiyeno anakhala pansi kuti adye chakudya.+ Koma pamene anakweza maso, anaona gulu la apaulendo la Aisimaeli.+ Anali kuchokera ku Giliyadi, ndipo ngamila zawo zinali zitanyamula mafuta onunkhira a labidanamu ndi a basamu, komanso makungwa a utomoni wonunkhira.+ Apaulendowo anali kupita ku Iguputo.
26 Yuda atawaona, anauza abale ake kuti: “Tipindulapo chiyani tikapha m’bale wathu ndi kubisa imfa yake?+
27 Tiyeni timugulitse kwa Aisimaeliwa,+ tisam’pweteke ayi.+ Ndipotu ndi m’bale wathu ameneyu, magazi athu enieni.” Atamva mawuwa, iwo anamvera m’bale wawoyo.+
28 Tsopano amuna amalonda achimidiyani+ aja anali kudutsa mumsewu. Pamenepo abale a Yosefe anamutulutsa m’chitsimemo+ n’kumugulitsa kwa Aisimaeliwo. Anamugulitsa ndalama zasiliva 20,+ ndipo iwo anapita naye ku Iguputo.
29 Pambuyo pake, Rubeni anabwerera kuchitsime kuja, koma anakapeza kuti Yosefe mulibe m’chitsimemo. Ataona choncho, anang’amba zovala zake.+
30 Atabwerera kwa abale ake aja, anafuula kuti: “Mwana ujatu kulibe! Kalanga ine, ndilowera kuti ine?”+
31 Tsopano iwo anatenga mkanjo wa Yosefe uja, n’kupha mbuzi yamphongo, n’kuviika mkanjowo mobwerezabwereza m’magazi a mbuziyo.+
32 Kenako, iwo anatumiza mkanjo wamizeremizere uja kwa bambo awo. Atafika nawo anati: “Tapeza mkanjo uwu. Chonde, uonetsetseni+ kuti muone ngati uli mkanjo wa mwana wanu kapena ayi.”+
33 Bambo awo anauyang’anitsitsa mkanjowo. Ndiyeno anafuula kuti: “Kalanga ine! Mkanjowu ndi wa mwana wanga! Chilombo cholusa chamudya basi mwana wanga.+ Wakhadzulidwa+ ndithu mwana wanga Yosefe!”
34 Pamenepo Yakobo anang’amba zovala zake, n’kuvala chiguduli m’chiuno mwake, ndipo anamulira mwana wake masiku ambiri.+
35 Ana ake onse aamuna ndi aakazi anali kupita kukam’tonthoza,+ koma iye anali kukana kutonthozedwa. Anali kunena kuti:+ “Ayi! Ndidzalira mpaka kutsikira ku Manda kumene kuli mwana wanga.” Ndipo bambo akewo anapitiriza kumulira.
36 Amidiyani aja anakagulitsa Yosefe ku Iguputo kwa Potifara. Potifara anali nduna ya panyumba ya Farao,+ ndiponso anali mkulu wa asilikali olondera mfumu.+
Patsani ena
Patsani ena
Genesis 37
Baibulo la Dziko Latsopano la Malemba Opatulika
https://www.jw.org/finder?docid=1011452&Book=1&Chapter=37&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D1%26Chapter%3D37%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Zitsanzo za Ulaliki
NSANJA YA OLONDA
Funso: Kodi mumadziwa zimene lemba ili limanena?
Lemba: Yoh. 3:16
Perekani Magaziniyo: Magaziniyi ikufotokoza mwayi umene tili nawo chifukwa choti Yesu analolera kuvutika mpaka kufa.
NSANJA YA OLONDA (tsamba lomaliza)
Funso: Taonani funso ili komanso zimene anthu ena amayankha. [Werengani funso loyamba ndi mayankho ake.] Kodi inuyo mungayankhe bwanji?
Lemba: Mat. 4:1-4
Perekani Magaziniyo: Zimenezi zikusonyeza kuti Mdyerekezi alikodi ndipo si mphamvu chabe ya zinthu zoipa, chifukwa ankayankhulana ndi Yesu n’kumamuyesa. Kodi ndi zinthu zinanso ziti zimene Baibulo limanena zokhudza Mdyerekezi? Werengani nkhaniyi kuti mumve zambiri.
KAPEPALA KOITANIRA ANTHU KU CHIKUMBUTSO
Perekani Kapepalako: Tikugawira anthu kapepala aka kowaitanira kumwambo wofunika kwambiri. [Apatseni kapepalako.] Pa 23 March, anthu ambiri padziko lonse adzasonkhana pamwambo wokumbukira imfa ya Yesu Khristu. Kudzakhala nkhani ya m’Baibulo yofotokoza mwayi umene tili nawo chifukwa cha imfa ya Yesu ndipo simudzafunikira kulipira kalikonse. Kapepalaka kakusonyeza nthawi ndi malo amene mwambowu udzachitikire kwathu kuno. Mudzayesetse kubwera.
LEMBANI ULALIKI WANUWANU
Potengera zitsanzozi, konzani njira imene mungagwiritse ntchito.


text:
Izi ndege Russian ndi controllable ku 2D gulu okha opanda VC. Komabe, 2D gulu ndi mabuku kwambiri ndi chidwi. Mmodzi kapangidwe "Russian Air Force", wokongola 3D chitsanzo, phokoso mwambo, gauges mwambo.
The Mil Mi-17 ndi Soviet ndi Russian zoyendera katundu ndege. Iwo anayamba kupanga ku Mi-8. Akuti Mi-17 lakonzedwa kuti katundu; ndege umadziwika mu Russian asilikali pansi pa dzina Mi-8MT. Mu codification NATO, amadziwika ngati "ntchafu". (Wikipedia)
Author Model ndi OAO Russia. Repaint ndi Muhammad Faali


text: 11 Tsopano Yefita+ wa ku Giliyadi+ anakhala mwamuna wamphamvu ndi wolimba mtima.+ Mayi ake anali hule,+ ndipo bambo ake omubereka anali Giliyadi.2 Mkazi wa Giliyadi anapitiriza kumuberekera ana aamuna. Anawo atakula, anathamangitsa Yefita ndi kumuuza kuti: “Iwe suyenera kulandira cholowa m’nyumba ya bambo athu,+ chifukwa ndiwe mwana wa mayi wina.”3 Choncho Yefita anathawa chifukwa cha abale ake ndipo anakakhala m’dziko la Tobu.+ Kumeneko anthu osowa ntchito anali kusonkhana kwa Yefita ndi kupita naye limodzi kukaukira adani awo.+4 Ndiyeno patapita nthawi, ana a Amoni anayamba kumenyana ndi Aisiraeli.+5 Ana a Amoni atayamba kumenyana ndi Aisiraeli,+ akulu a ku Giliyadi anapita mwamsanga kukatenga Yefita kudziko la Tobu.+6 Iwo anauza Yefita kuti: “Tiye ukakhale mtsogoleri wa gulu lathu lankhondo, ndipo tikamenyane ndi ana a Amoni.”7 Koma Yefita anauza akulu+ a ku Giliyadiwo kuti: “Kodi si inu amene munadana nane ndi kundithamangitsa m’nyumba ya bambo anga?+ N’chifukwa chiyani tsopano mwabwera kwa ine pamene mwakumana ndi mavuto?”+8 Pamenepo akulu a ku Giliyadi anayankha Yefita kuti: “Eya, n’chifukwa chake tsopano tabwerera+ kwa iwe. Choncho upite nafe kukamenyana ndi ana a Amoni, ndipo ukhale mtsogoleri wa anthu onse okhala ku Giliyadi.”+9 Ndiyeno Yefita anauza akulu a ku Giliyadiwo kuti: “Ngati mukunditenga kuti tikamenyane ndi ana a Amoni, ndipo Yehova akakawapereka+ m’manja mwanga, ndidzakhala mtsogoleri wanu!”10 Poyankha akulu a ku Giliyadi anauza Yefita kuti: “Yehova amve makambirano athuwa+ ndi kutiweruza ngati sitidzachita zogwirizana ndi mawu ako.”+11 Pamenepo Yefita anapita ndi akulu a ku Giliyadi, ndipo anthu anamuika kukhala mtsogoleri wawo komanso mtsogoleri wa gulu lankhondo.+ Ndiyeno Yefita ananena mawu ake onse pamaso pa Yehova+ ku Mizipa.+12 Kenako Yefita anatumiza mithenga kwa mfumu ya ana a Amoni+ kuti: “Ndili nanu chiyani inu,+ kuti mubwere kudzamenyana nane m’dziko langa?”13 Ndiyeno mfumu ya ana a Amoni inauza amithenga a Yefita kuti: “N’chifukwa chakuti Aisiraeli analanda dziko langa atatuluka mu Iguputo.+ Analanda dzikoli kuyambira ku Arinoni+ mpaka ku Yaboki ndi kukafikanso ku Yorodano.+ Tsopano undibwezere dzikoli mwamtendere.”14 Koma Yefita anatumizanso mithenga kwa mfumu ya ana a Amoni15 ndipo anaiuza kuti:“Yefita wanena kuti, ‘Aisiraeli sanatenge dziko la Mowabu+ ndi dziko la ana a Amoni.+16 Chifukwa Aisiraeli atatuluka mu Iguputo anayenda kudutsa m’chipululu kukafika ku Nyanja Yofiira+ mpaka ku Kadesi.+17 Kenako anatumiza mithenga kwa mfumu ya Edomu+ kuti: “Tiloleni tidutse m’dziko lanu,” koma mfumu ya Edomu sinamvere. Anatumizanso mithenga kwa mfumu ya Mowabu,+ koma nayonso sinavomereze. Choncho Aisiraeli anapitiriza kukhala ku Kadesi.+18 Pamene anali kudutsa m’chipululu, anayenda molambalala dziko la Edomu+ ndi dziko la Mowabu, moti anadutsa chakum’mawa kwa dziko la Mowabu+ ndi kukamanga misasa m’chigawo cha Arinoni. Iwo sanadutse malire a Mowabu,+ chifukwa Arinoni ndiye anali malire a Mowabu.+19 “‘Kenako Aisiraeli anatumiza mithenga kwa Sihoni mfumu ya Aamori, ya ku Hesiboni,+ kuti: “Tiloleni tidutse m’dziko lanu kupita kumalo athu.”+20 Koma Sihoni sanakhulupirire kuti Aisiraeli akufuna kungodutsa m’dziko lake. Choncho Sihoni anasonkhanitsa anthu ake onse pamodzi ndi kumanga misasa ku Yahazi+ n’kuyamba kumenyana ndi Aisiraeliwo.+21 Pamenepo Yehova Mulungu wa Aisiraeli anapereka Sihoni ndi anthu ake onse m’manja mwa Aisiraeli. Choncho anawagonjetsa ndi kutenga dziko lonse la Aamori okhala kumeneko.+22 Motero anatenga chigawo cha Aamori kuchokera ku Arinoni kukafika ku Yaboki ndiponso kuchokera kuchipululu kukafika ku Yorodano.+23 “‘Choncho ndi Yehova Mulungu wa Aisiraeli amene anagonjetsa Aamori pamaso pa anthu ake Aisiraeli,+ ndipo iwe ukufuna kuwagonjetsa.24 Kodi aliyense amene mulungu wako Kemosi+ wakuchititsa kuti umugonjetse, si amene udzam’gonjetsa? Chotero aliyense amene Yehova Mulungu wathu wam’gonjetsa pamaso pathu ndi amenenso ife tidzam’gonjetsa.+25 Tsopano kodi iweyo wasiyana pati ndi Balaki mwana wa Zipori, mfumu ya Mowabu?+ Kodi iye anakwanitsa kulimbana ndi Isiraeli, kapena kuyesa kumenyana naye?26 Pamene Aisiraeli anali kukhala ku Hesiboni ndi m’midzi yake yozungulira,+ ku Aroweli+ ndi m’midzi yake yozungulira ndi m’mizinda yonse ya m’gombe la Arinoni kwa zaka 300, n’chifukwa chiyani simunawalande mizindayo pa nthawi imeneyo?+27 Ndipotu ine sindinakuchimwire, koma iwe ukundilakwira pomenyana nane. Yehova amene ndi Woweruza,+ aweruze lero pakati pa ana a Isiraeli ndi ana a Amoni.’”28 Koma mfumu ya ana a Amoni siinamvere mawu amene Yefita anaitumizira.+29 Tsopano mzimu wa Yehova unabwera pa Yefita+ ndipo anadutsa m’dera la Giliyadi, m’dera la Manase, ndi m’dera la Mizipe wa ku Giliyadi.+ Atadutsa m’dera la Mizipe wa ku Giliyadi anafika kwa ana a Amoni.30 Ndiyeno Yefita analonjeza+ Yehova kuti: “Ngati mudzaperekadi ana a Amoni m’manja mwanga,31 ine ndidzapereka kwa Yehova+ aliyense amene adzatuluka m’nyumba yanga kudzandichingamira pamene ndikubwera mwamtendere+ kuchokera kwa ana a Amoni. Ndidzam’pereka monga nsembe yopsereza.”+32 Zitatero Yefita anapita kwa ana a Amoni kukamenyana nawo ndipo Yehova anawapereka m’manja mwake.33 Iye anakantha ana a Amoni kuyambira ku Aroweli mpaka kukafika ku Miniti,+ mizinda 20. Anawakantha koopsa mpaka kukafika ku Abele-kerami. Choncho ana a Amoni anagonja pamaso pa ana a Isiraeli.34 Kenako Yefita anabwerera kwawo ku Mizipa.+ Atafika kumeneko anaona mwana wake wamkazi akubwera kudzam’chingamira, akuimba maseche ndi kuvina.+ Iye anali mwana yekhayo amene anali naye. Analibenso mwana wina wamwamuna kapena wamkazi.35 Atangomuona, anayamba kung’amba zovala zake+ ndi kunena kuti: “Kalanga ine mwana wanga! Wandiweramitsa ndi chisoni ndipo ine ndikukupitikitsa. Ndatsegula pakamwa panga pamaso pa Yehova, ndipo sindingathe kubweza mawu anga.”+36 Koma iye anati: “Bambo, ngati mwatsegula pakamwa panu pamaso pa Yehova, ndichitireni mogwirizana ndi zimene zatuluka pakamwa panu,+ chifukwa Yehova wakugwirirani ntchito yobwezera adani anu, ana a Amoni.”37 Ndiyeno anapitiriza kuuza bambo akewo kuti: “Lolani izi zichitike kwa ine: Mundilole ndichoke kwa miyezi iwiri, ine pamodzi ndi atsikana anzanga, ndipite kumapiri, kukalirira unamwali wanga.”+38 Pamenepo Yefita anati: “Pita!” Choncho anamulola kupita kwa miyezi iwiri. Ndiyeno iye pamodzi ndi atsikana anzake anapita kumapiri, kukalirira unamwali wake.39 Ndiyeno miyezi iwiri itatha anabwerera kwa bambo ake. Pamenepo bambo akewo anakwaniritsa lonjezo lawo pa iye.+ Ndipo mtsikanayo sanagonepo ndi mwamuna. Chotero mu Isiraeli munakhala chizolowezi chakuti,40 chaka ndi chaka ana aakazi a mu Isiraeli anali kupita kukayamikira mwana wamkazi wa Yefita wa ku Giliyadi, maulendo anayi pa chaka.+


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
12 Kenako, anayamba kulankhula nawo m’mafanizo kuti: “Munthu wina analima munda wa mpesa+ ndi kumanga mpanda kuzungulira mundawo. Komanso anakumba dzenje loponderamo mphesa, ndi kumanga nsanja.+ Atatero anausiya m’manja mwa alimi+ n’kupita kudziko lina.+
2 Tsopano nyengo ya zipatso itakwana, iye anatumiza kapolo wake kwa alimiwo kuti akam’patseko zina mwa zipatso za m’munda wa mpesawo.+
3 Koma iwo anam’gwira, n’kumumenya ndi kum’bweza chimanjamanja.+
4 Iye anatumizanso kapolo wina kwa iwo koma ameneyu anamutema m’mutu ndi kumuchitira zachipongwe.+
5 Anatumizanso wina, koma ameneyo anamupha. Ndiyeno anatumizanso akapolo ena ambiri. Ena mwa iwo anawamenya ndipo ena anawapha.
6 Tsopano anatsala ndi mmodzi yekha, mwana wake wokondedwa.+ Anatumizanso mwanayo kwa iwo ngati wotsirizira, n’kunena kuti, ‘Mwana wanga yekhayu akamulemekeza.’+
7 Koma alimiwo anayamba kukambirana kuti, ‘Eya, uyu ndiye wolandira cholowa.+ Bwerani, tiyeni timuphe, ndipo cholowacho chidzakhala chathu.’+
8 Choncho anamugwira n’kumupha,+ ndipo anamuponya kunja kwa munda wa mpesawo.+
9 Kodi mwinimunda wa mpesawo adzachita chiyani? Adzabwera ndi kupha alimiwo, ndipo munda wa mpesawo+ adzaupereka kwa ena.+
10 Kodi simunawerengepo lemba limene limati, ‘Mwala+ umene omanga nyumba anaukana, umenewu wakhala mwala wapakona wofunika kwambiri’?+
11 Kodi simunawerenge kuti ‘Umenewu wachokera kwa Yehova, ndipo ndi wodabwitsa m’maso mwathu’?”+
12 Atamva zimenezo anayamba kufunafuna njira yomugwirira, koma anaopa khamu la anthu, pakuti iwo anazindikira kuti iye ananena fanizolo akuganiza za iwowo. Choncho anangomusiya n’kuchokapo.+
13 Pambuyo pake anam’tumizira ena mwa Afarisi ndi a chipani cha Herode,+ kuti akam’kole m’mawu ake.+
14 Atafika, iwo anamuuza kuti: “Mphunzitsi, tikudziwa kuti inu mumanena zoona ndipo simusamala kuti uyu ndani, chifukwa simuyang’ana maonekedwe a munthu, koma mumaphunzitsa njira ya Mulungu mogwirizana ndi choonadi:+ Kodi n’kololeka kupereka msonkho kwa Kaisara kapena ayi?
15 Kodi tizipereka kapena tisamapereke?”+ Pozindikira chinyengo chawo, Yesu anawafunsa kuti: “Bwanji mukundiyesa? Bweretsani khobidi la dinari kuno ndilione.”+
16 Iwo anam’patsadi. Ndipo iye anawafunsa kuti: “Kodi chifaniziro ichi ndi mawu akewa n’zandani?” Iwo anayankha kuti: “Ndi za Kaisara.”+
17 Pamenepo Yesu anati: “Perekani zinthu za Kaisara kwa Kaisara,+ koma zinthu za Mulungu muzizipereka kwa Mulungu.”+ Ndipo iwo anadabwa naye kwambiri.+
18 Kenako Asaduki amene amanena kuti kulibe kuuka kwa akufa, anabwera kwa iye ndipo anam’funsa kuti:+
19 “Mphunzitsi, Mose anatilembera kuti ngati munthu wamwalira ndi kusiya mkazi koma osasiya mwana, m’bale wake+ atenge mkazi wamasiyeyo ndi kuberekera m’bale wake uja ana mwa mkaziyo.+
20 Tsopano panali amuna 7 apachibale. Woyamba anakwatira mkazi, koma pomwalira, sanasiye mwana aliyense.+
21 Wachiwiri anatenga mkaziyo, koma nayenso anamwalira osasiya mwana. Zimenezi zinachitikanso chimodzimodzi kwa wachitatu.
22 Ndipo onse 7 aja sanasiye mwana. Pamapeto pake mkazi nayenso anamwalira.+
23 Kodi pouka kwa akufa mkazi ameneyu adzakhala wa ndani? Popeza onse 7 anam’kwatira.”+
24 Yesu anawayankha kuti: “Mukulakwitsa. Kodi kulakwitsa kumeneku si chifukwa chakuti simudziwa Malemba kapena mphamvu ya Mulungu?+
25 Akadzauka kwa akufa, amuna sadzakwatira ndipo akazi sadzakwatiwa, koma adzakhala ngati angelo akumwamba.+
26 Koma zakuti akufa amaukitsidwa, kodi inu simunawerenge m’buku la Mose, m’nkhani ya chitsamba chaminga, mmene Mulungu anamuuzira kuti, ‘Ine ndine Mulungu wa Abulahamu, Mulungu wa Isaki ndi Mulungu wa Yakobo’?+
27 Iye ndi Mulungu wa anthu amoyo, osati akufa. Mukulakwitsa kwambiri anthu inu.”+
28 Tsopano mmodzi wa alembi amene anafika ndi kuwamva akutsutsana, anadziwa kuti anawayankha bwino, ndipo anafunsa Yesu kuti: “Kodi lamulo loyamba ndi liti pa malamulo onse?”+
29 Yesu anayankha kuti: “Loyamba n’lakuti, ‘Tamverani Aisiraeli inu, Yehova Mulungu wathu ndi Yehova mmodzi.+
30 Uzikonda Yehova Mulungu wako ndi mtima wako wonse, moyo wako wonse, maganizo ako onse ndi mphamvu zako zonse.’+
31 Lachiwiri ndi ili, ‘Uzikonda mnzako mmene umadzikondera wekha.’+ Kulibe lamulo lina lalikulu kuposa amenewa.”
32 Mlembiyo ananena kuti: “Mphunzitsi, mwanena bwino mogwirizana ndi choonadi, ‘Iye ndi Mmodzi, ndipo palibenso wina, koma Iye yekha.’+
33 Kunena za kukonda Mulungu ndi mtima wonse, maganizo onse, mphamvu zonse, komanso kukonda mnzako mmene umadzikondera wekha, n’zofunika kwambiri kuposa nsembe zonse zopsereza zathunthu ndi nsembe zina.”+
34 Pamenepo Yesu, pozindikira kuti wayankha mwanzeru, anauza mlembiyo kuti: “Iwe suli kutali ndi ufumu wa Mulungu.” Ndipo panalibe amene analimba mtima kumufunsanso.+
35 Koma pamene Yesu anali kuphunzitsa m’kachisi, anayankha zonse mwa kufunsa kuti: “N’chifukwa chiyani alembi amanena kuti Khristu ndi mwana wa Davide?+
36 Mwa mzimu woyera,+ Davideyo ananena kuti, ‘Yehova anauza Ambuye wanga kuti: “Khala kudzanja langa lamanja kufikira nditaika adani ako kunsi kwa mapazi ako.”’+
37 Davideyo anamutcha kuti ‘Ambuye,’ nanga zikutheka bwanji kuti alinso mwana wake?”+
Ndipo khamu lalikulu linali kumumvetsera mosangalala.+
38 Pophunzitsapo Yesu ananenanso kuti: “Chenjerani ndi alembi+ amene amakonda kuyendayenda atavala mikanjo ndi kupatsidwa moni m’misika.
39 Komanso amakonda kukhala m’mipando yakutsogolo m’masunagoge. Amakondanso malo olemekezeka kwambiri pa chakudya chamadzulo.+
40 Iwo ndi amene amadyerera nyumba+ za akazi amasiye, ndipo mwachiphamaso amapereka mapemphero ataliatali. Anthu amenewa adzalandira chiweruzo champhamvu.”+
41 Ndiyeno anakhala pansi moyang’anana ndi moponyamo zopereka+ ndipo anali kuona mmene khamu la anthu linali kuponyera ndalama moponya zoperekamo. Anthu ambiri olemera anali kuponyamo makobidi ambiri.+
42 Kenako panafika mkazi wamasiye wosauka ndipo anaponyamo timakobidi tiwiri tating’ono.+
43 Choncho Yesu anaitana ophunzira ake ndi kuwauza kuti: “Ndithu ndikukuuzani, mkazi wamasiye wosaukayu waponya zochuluka kuposa onse amene aponya ndalama moponya zoperekamo.+
44 Zili choncho chifukwa onsewo aponya zimene atapa pa zochuluka zimene ali nazo, koma mayiyu, mu umphawi wake, waponya zonse zimene anali nazo, inde zonse zochirikizira moyo wake.”+
Patsani ena
Patsani ena
Maliko 12
Baibulo la Dziko Latsopano la Malemba Opatulika
https://www.jw.org/finder?docid=1011452&Book=41&Chapter=12&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D41%26Chapter%3D12%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Musalole Chilichonse Kukulepheretsani Kupeza Ulemerero
“Wa mtima wodzichepetsa adzapeza ulemerero.”—MIY. 29:23.
1, 2. (a) Kodi mawu amene anawamasulira kuti “ulemerero” amanena za chiyani? (b) Kodi tikambirana mafunso ati m’nkhani ino?
KODI inuyo mukamva mawu akuti “ulemerero” mumaganiza za chiyani? Kodi mumaganiza za kukongola kwa chilengedwe? (Sal. 19:1) Kapena kodi mumaganizira ulemu umene anthu amapatsidwa chifukwa choti ndi achuma, anzeru kapena akwanitsa kuchita zinazake? M’Baibulo, mawu amene anawamasulira kuti “ulemerero” amanena za kulemera kwa chinthu. Kale ndalama zinkapangidwa ndi zinthu ngati golide kapena siliva. Ndalamayo ikakhala yolemera kwambiri inkakhalanso yamtengo wapatali. Choncho mawu amene ankatanthauza kulemera anayamba kugwiritsidwa ntchito ponena za zinthu zamtengo wapatali kapena zochititsa kaso.
2 Anthufe timalemekeza anthu audindo kapena otchuka. Koma kodi Mulungu amaona kuti munthu amakhala wolemekezeka pa zifukwa ziti? Malemba amasonyeza kuti Mulungu amapereka ulemerero kwa anthu. Mwachitsanzo, pa Miyambo 22:4 timawerenga kuti: “Zotsatirapo za kudzichepetsa ndiponso kuopa Yehova ndizo chuma, ulemerero, ndi moyo.” Nayenso Yakobo analemba kuti: “Dzichepetseni pamaso pa Yehova, ndipo iye adzakukwezani.” (Yak. 4:10) Kodi ulemerero umene Yehova amapereka kwa anthu ndi wotani? Kodi ndi zinthu ziti zimene zingatilepheretse kupeza ulemerero umenewo? Nanga tingathandize bwanji anthu ena kuupeza?
3-5. Kodi Yehova angatitsogolere ku ulemerero wotani?
3 Wamasalimo ankakhulupirira kuti Yehova adzagwira dzanja lake lamanja n’kumutsogolera ku ulemerero. (Werengani Salimo 73:23, 24.) Kodi Yehova amapatsa bwanji anthu ulemerero? Iye amatsogolera anthu ake odzichepetsa ku ulemerero powadalitsa m’njira zosiyanasiyana. Mwachitsanzo, amawathandiza kumvetsa cholinga chake. (1 Akor. 2:7) Iye amalolanso kukhala pa ubwenzi wolimba ndi anthu amene amamumvera.—Yak. 4:8.
4 Yehova amalemekezanso atumiki ake powapatsa mwayi wolalikira uthenga wabwino. (2 Akor. 4:1, 7) Utumiki umenewu umatipatsa ulemerero. Anthu amene amachita utumikiwu n’cholinga choti alemekeze Yehova ndiponso kuthandiza anthu ena, akulonjezedwa kuti: “Amene akundilemekeza ndiwalemekeza.” (1 Sam. 2:30) Anthu oterewa amakhala pa ubwenzi wabwino ndi Yehova ndipo nthawi zambiri amalemekezedwa ndi atumiki anzawo.—Miy. 11:16; 22:1.
5 Kodi tsogolo la anthu amene ‘amayembekezera Yehova, ndi kusunga njira zake’ ndi lotani? Baibulo limawalonjeza kuti: “[Yehova] adzakukweza kuti ulandire dziko lapansi. Pamene oipa akuphedwa, iwe udzaona.” (Sal. 37:34) Iwo amayembekezera kuti Mulungu adzawapatsa moyo wosatha.—Sal. 37:29.
“SINDIFUNA ULEMERERO WOCHOKERA KWA ANTHU”
6, 7. N’chifukwa chiyani anthu ambiri sankakhulupirira Yesu?
6 Kodi ndi zinthu ziti zimene zingatilepheretse kulandira ulemerero umene Yehova akufuna kutipatsa? Chinthu chimodzi ndi kulemekeza kwambiri maganizo a anthu amene sali pa ubwenzi wabwino ndi Mulungu. Taonani zimene mtumwi Yohane analemba pofotokoza za olamulira m’nthawi ya Yesu. Iye anati: “Ambiri, ngakhalenso olamulira anamukhulupirira [Yesu], koma chifukwa cha Afarisi sanavomereze poyera, poopa kuti angawachotse musunagoge. Pakuti anakonda kwambiri ulemerero wa anthu kuposa ulemerero wa Mulungu.” (Yoh. 12:42, 43) Olamulirawo akanakhala kuti sankalemekeza kwambiri maganizo a Afarisi, zinthu zikanawayendera bwino.
7 Yesu anali atafotokoza kale zinthu zimene zinkalepheretsa anthu ambiri kumukhulupirira. (Werengani Yohane 5:39-44.) Aisiraeli ankayembekezera Mesiya kwa zaka zambiri. Pamene Yesu anayamba kuphunzitsa, n’kutheka kuti anthu ena anazindikira kuchokera mu ulosi wa Danieli kuti nthawi yoti Khristu aonekere yafika. Miyezi ingapo Yesu asanayambe kuphunzitsa, Yohane Mbatizi ankalalikira ndipo anthu ankadzifunsa kuti: “Kodi Khristu uja si ameneyu?” (Luka 3:15) Koma Mesiya amene ankamuyembekezera kwa nthawi yaitali uja atafika, anthu odziwa bwino Chilamulo sanamulandire. Posonyeza chifukwa chake, Yesu anawafunsa kuti: “Mungakhulupirire bwanji, pamene mumalandira ulemerero kuchokera kwa anthu anzanu, koma osayesetsa kupeza ulemerero wochokera kwa Mulungu yekhayo?”
8, 9. N’chiyani chimachititsa munthu kuona kuti ulemerero wochokera kwa anthu ndi wofunika kuposa wochokera kwa Mulungu? Perekani chitsanzo.
8 Tiyeni tione chitsanzo chimene chingatithandize kumvetsa kuti anthu angaone kuti ulemerero wochokera kwa anthu ndi wofunika kuposa wochokera kwa Mulungu. Kumwamba kuli nyenyezi zambirimbiri zimene zimawala. “Ulemerero wa nyenyezi” ndi wochititsa kaso. (1 Akor. 15:40, 41) Koma mukayang’ana kumwamba muli mumzinda wokhala ndi magetsi ambiri, nyenyezizo sizioneka kwenikweni. N’chifukwa chiyani sizioneka? Kodi kuwala kwa magetsi kumakhala kwamphamvu kapena kokongola kwambiri kuposa kwa nyenyezi? Ayi. Koma zimachitika chifukwa chakuti magetsiwo ali pafupi kwambiri ndipo amatilepheretsa kuona nyenyezizo. Choncho kuti tione kuwala kwa nyenyezi, tiyenera kupita kumalo kumene kulibe magetsi.
9 Ndi mmene zililinso ndi ulemerero. Ngati ulemerero wochokera kwa anthu uli pafupi ndi mtima wathu, ungatilepheretse kuona kuti ulemerero wochokera kwa Yehova ndi wofunika. Anthu ambiri salandira uthenga wa Ufumu chifukwa choopa zimene anzawo kapena achibale awo angaganize. Koma kodi atumiki a Yehova angakhalenso ndi mtima wofuna ulemerero wochokera kwa anthu? Tiyerekeze kuti wachinyamata wapemphedwa kuti alalikire m’dera limene anthu ambiri amamudziwa koma sadziwa kuti ndi wa Mboni za Yehova. Kodi iye adzaopa? Nanga bwanji ngati munthu akunyozedwa chifukwa chofuna kuchita zambiri potumikira Yehova? Kodi adzasintha zolinga zake chifukwa cha anthuwo? Nanga ngati Mkhristu wachita tchimo lalikulu? Kodi adzabisa poopa zimene zingamuchitikire mu mpingo kapena poopa kukhumudwitsa anzake? Ngati iye akufunitsitsa kukonza ubwenzi wake ndi Yehova, ‘adzaitana akulu a mpingo’ kuti amuthandize.—Werengani Yakobo 5:14-16.
10. (a) Kodi kuganizira kwambiri mmene anthu ena angationere kungatisokoneze bwanji? (b) Kodi chidzachitike n’chiyani tikakhala odzichepetsa?
10 Tiyerekeze kuti inuyo mukuona kuti mukuyesetsa ndithu kukhala Mkhristu wabwino, koma m’bale wina wakupatsani uphungu. Malangizo ake akhoza kukuthandizani ngati mupewa kuwanyalanyaza chifukwa cha kunyada, kusafuna kunyozeka kapena kufuna kudziikira kumbuyo. Tiyerekezenso kuti mukugwira ntchito inayake ndi Mkhristu mnzanu. Kodi mudzaganizira kwambiri za amene adzalemekezedwe chifukwa cha ntchitoyo? Nthawi zonse muzikumbukira kuti munthu “wa mtima wodzichepetsa adzapeza ulemerero.”—Miy. 29:23.
11. Kodi tiyenera kumva bwanji mumtima mwathu tikamayamikiridwa ndipo n’chifukwa chiyani?
11 Oyang’anira ndiponso amene “akuyesetsa kuti akhale” oyang’anira ayeneranso kusamala kuti asayambe kufuna ulemerero wochokera kwa anthu. (1 Tim. 3:1; 1 Ates. 2:6) Kodi m’bale ayenera kuchita chiyani akayamikiridwa chifukwa cha zimene wachita? N’zodziwikiratu kuti sangafune kuimika chipilala cha chikumbutso chake ngati mmene anachitira Mfumu Sauli. (1 Sam. 15:12) Koma kodi amazindikira kuti ndi Yehova amene wamuthandiza kukwanitsa zimene wachitazo? Kodi amadziwanso kuti zinthu zingamuyendere bwino m’tsogolo pokhapokha Yehova atamudalitsa ndiponso kumuthandiza? (1 Pet. 4:11) Mmene timamvera mumtima mwathu tikamayamikiridwa zimasonyeza ulemerero umene timafuna kwambiri.—Miy. 27:21.
“MUKUFUNA KUCHITA ZOKHUMBA ZA ATATE WANU”
12. N’chiyani chinalepheretsa Ayuda ena kumvetsera uthenga wa Yesu?
12 Zokhumba zathu zingatilepheretsenso kupeza ulemerero wochokera kwa Mulungu. Ngati timakhumba zinthu zolakwika mwina sitingafune n’komwe kumvetsera choonadi. (Werengani Yohane 8:43-47.) Yesu anauza Ayuda ena kuti sankafuna kumva uthenga wake chifukwa chakuti ‘ankafuna kuchita zokhumba za atate wawo Mdyerekezi.’
13, 14. (a) Kodi akatswiri amanena kuti chimachitika n’chiyani ngati anthu akutilankhula? (b) N’chiyani chimachititsa munthu kusankha woti amumvetsere?
13 Nthawi zina anthufe timangomva zimene tikufuna kumva. (2 Pet. 3:5) Yehova anatilenga m’njira yoti tizitha kunyalanyaza phokoso losafunika. Panopa tangoyesani kukhala phee kuti muone zinthu zosiyanasiyana zimene mungamve. N’kutheka kuti zina zimene mwazimva panopa simunkazimva poyamba. Ngakhale kuti mungathe kumva zonsezo, mbali ina ya ubongo wanu inkakuthandizani kuti muzingoika maganizo anu pa chinthu chimodzi. Koma akatswiri ena anapeza kuti ubongo umavutika kuchita zimenezi ngati phokoso limene tikumva ndi la kulankhula kwa anthu. Izi zikutanthauza kuti ngati anthu awiri akulankhula, mumafunika kusankha amene mukufuna kumumvetsera. Ayuda amene ankafuna kuchita zokhumba za atate wawo, Mdyerekezi, sanamvetsere Yesu.
14 Anthufe timamva uthenga kuchokera ‘kunyumba ya nzeru’ komanso ‘nyumba ya kupusa.’ (Miy. 9:1-5, 13-17) Zili ngati nzeru ndiponso kupusa zikutiitana pa nthawi imodzi ndipo tiyenera kusankha kumvetsera mbali imodzi. Kodi timvetsera ndani? Zimadalira amene tikufuna kumutsanzira. Nkhosa za Yesu zimamvetsera mawu ake ndi kumutsatira. (Yoh. 10:16, 27) Zimakhala “kumbali ya choonadi.” (Yoh. 18:37) “Sizidziwa mawu a alendo.” (Yoh. 10:5) Anthu odzichepetsa chonchi amapeza ulemerero.—Miy. 3:13, 16; 8:1, 18.
MASAUTSO ANGAWA “AKUTANTHAUZA ULEMERERO KWA INU”
15. Kodi zinatheka bwanji kuti masautso a Paulo ‘atanthauze ulemerero’ kwa anthu ena?
15 Tikamayesetsa kupirira pochita zimene Yehova amafuna, timathandiza anthu ena kupezanso ulemerero. Paulo analembera mpingo wa ku Efeso kuti: “Ndikukupemphani kuti musabwerere m’mbuyo poona masautso angawa, amene ndikukumana nawo chifukwa cha inu, pakuti akutanthauza ulemerero kwa inu.” (Aef. 3:13) Kodi zinatheka bwanji kuti masautso a Paulo ‘atanthauze ulemerero’ kwa Aefeso? Paulo anali wofunitsitsa kuwatumikirabe ngakhale kuti ankakumana ndi mayesero. Izi zinathandiza Aefeso kuzindikira kuti mwayi wawo wotumikira Mulungu unali wamtengo wapatali kwambiri. Ngati Paulo akanafooka, iwo akanaona kuti ubwenzi wawo ndi Yehova, utumiki wawo komanso chiyembekezo chawo n’zopanda ntchito. Koma kupirira kwa Paulo kunasonyeza kuti Chikhristu ndi chofunika kwambiri ndipo munthu ayenera kulolera kutaya chilichonse kuti akhale wophunzira wa Yesu.
16. Kodi Paulo anakumana ndi masautso otani ku Lusitara?
16 Kodi khama ndiponso kupirira kwa Paulo zinathandiza bwanji? Lemba la Machitidwe 14:19, 20 limati: “Ayuda anafika kuchokera ku Antiokeya ndi ku Ikoniyo ndipo anakopa anthuwo. Choncho anaponya Paulo miyala ndi kumukokera kunja kwa mzindawo, poganiza kuti wafa. Koma pamene ophunzira anamuzungulira, anadzuka ndi kukalowa mumzinda. Tsiku lotsatira iye pamodzi ndi Baranaba anachoka ndi kupita ku Debe.” Tangoganizani zimene Paulo anachita. Iye atamenyedwa mpaka kutsala pang’ono kufa, mawa lake anayamba ulendo wa makilomita 100 wapansi.
17, 18. (a) N’chifukwa chiyani tinganene kuti Timoteyo ankadziwa bwino zimene Paulo anakumana nazo ku Lusitara? (b) Kodi kupirira kwa Paulo kunathandiza bwanji Timoteyo?
17 Kodi Timoteyo analipo pamene Paulo ankaponyedwa miyala? Nkhani ya m’buku la Machitidwe sinena zimenezi koma n’kutheka kuti analipo. Taonani zimene Paulo analembera Timoteyo m’kalata yake yachiwiri. Iye anati: “Iwe wayesetsa kutsatira chiphunzitso changa, moyo wanga . . . . Ukudziwanso mazunzo ndi masautso amene ndinakumana nawo ku Antiokeya [anamuponya kunja kwa mzinda], ku Ikoniyo [ankafuna kumuponya miyala], ndi ku Lusitara [anamuponya miyala]. Komabe, Ambuye anandipulumutsa m’mazunzo onsewa.”—2 Tim. 3:10, 11; Mac. 13:50; 14:5, 19.
18 Timoteyo ankadziwa kuti Paulo anapirira mavuto onsewa. Iye ayenera kuti anaphunzira zambiri kwa Paulo. Pamene Paulo anapita ku Lusitara, anapeza Timoteyo akuchita bwino kwambiri mu mpingo moti “abale a ku Lusitara ndi ku Ikoniyo anamuchitira umboni wabwino.” (Mac. 16:1, 2) Patapita nthawi, Timoteyo anayenerera maudindo ena akuluakulu.—Afil. 2:19, 20; 1 Tim. 1:3.
19. Kodi kupirira kwathu kungathandize bwanji ena?
19 Nafenso tikamapitiriza kutumikira Yehova mokhulupirika, tidzapereka chitsanzo chabwino kwa achinyamata moti akhoza kudzakhala atumiki a Mulungu odalirika kwambiri. Achinyamata samangotiyang’ana n’kutengera kalankhulidwe kathu kapena kaphunzitsidwe kathu mu utumiki. Amaonanso zimene timachita tikakumana ndi mavuto. Paulo ‘anapirirabe zinthu zonse’ n’cholinga choti anthu ena okhulupirika ‘alandire chipulumutso ndiponso ulemerero wosatha.’—2 Tim. 2:10.
20. N’chifukwa chiyani tiyenera kupitiriza kufunafuna ulemerero wochokera kwa Mulungu?
20 Tiyeni tonse tipitirize kufunafuna “ulemerero wochokera kwa Mulungu yekhayo.” (Yoh. 5:44; 7:18) Yehova amapereka ‘moyo wosatha kwa anthu amene akuyesetsa kupeza ulemerero.’ (Werengani Aroma 2:6, 7.) Ngati ‘tipirira m’ntchito yabwino’ tidzathandizanso anthu ena kukhala okhulupirika n’kudzapezanso moyo wosatha. Choncho tisalole chilichonse kutilepheretsa kupeza ulemerero wochokera kwa Mulungu.


text:
Mfundo Zokhudza Maofesi Ndiponso Kuona Malo
Tikukuitanani kuti mudzaone maofesi athu komanso malo athu osindikizira mabuku ndipo tidzakulandirani ndi manja awiri. Dziwani malo amene kuli maofesiwa komanso nthawi imene mungaone malo.
Portugal
Rua Conde Barão, 511
P-2649-513 ALCABIDECHE
PORTUGAL
+351 214-690-600
Kuona Malo
Lolemba mpaka Lachisanu
8:30 a.m. mpaka 11:30 a.m. ndi 1:30 p.m. mpaka 4:30 p.m.
Nthawi yonse: Ola limodzi
Zimene Timachita
Timatumiza mabuku kumipingo yoposa 700 ku Portugal, Azores, Madeira, Cape Verde, São Tomé & Príncipe. Timajambula mavidiyo ndi zinthu zina zomvetsera m’Chipwitikizi cha ku Ulaya ndiponso Chinenero Chamanja cha ku Portugal.


text:
FEROLA VINTAGE, senovinių šviestuvų ir interjero salonasKhadi pafupifupi bizinesi
FEROLA VINTAGE, senovinių šviestuvų ir interjero salonas
Chandelier salons, Chandeliers, Chipinda mipando, Dekor, Featherbed +30
Map
Ntchito gulu
Chandelier salons, Chandeliers, Chipinda mipando, Dekor, Featherbed, Kalirole, Kitchen mipando, Kuchipinda mipando, Kuyatsa design, Kuyatsa ka, Magetsi bafa, Magetsi denga, Magetsi panja, Malonda katundu, Mfundo mkati, Mindandanda yamasewera, Mipando, Mipando showrooms, Mipando yakale yoyendera, Miphika, Nsalu home, Ntchito mipando, Ntchito za art, Panja kuunika, Pansi nyali, Table nyali, Ulemerero home, Wall kuwala, Yakale yoyendera, Zida kuunikira, Zinthu mkati, Zinthu mpesa, Ziwiya yakale yoyendera, Zomangamanga, malo, Zosayiwalika
Qr code
vCard
Website
Site dzina: FerolaVintage


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
10 Tsopano ku Kaisareya kunali munthu wina dzina lake Koneliyo, kapitawo wa gulu la asilikali+ lotchedwa Ataliyana.+
2 Iyeyu anali wopembedza+ ndi woopa+ Mulungu pamodzi ndi banja lake lonse. Anali kupatsa anthu mphatso zambiri zachifundo+ ndipo anali kupemphera kwa Mulungu nthawi zonse.+
3 Tsiku lina cha m’ma 3 koloko masana,+ anaona mngelo+ wa Mulungu m’masomphenya.+ Mngeloyo anabwera kwa iye n’kunena kuti: “Koneliyo!”
4 Pamenepo Koneliyo anayang’anitsitsa mngelo uja, ndipo mantha atamugwira anati: “N’chiyani Mbuyanga?” Mngeloyo anamuuza kuti: “Mapemphero ako+ ndi mphatso zako zachifundo zakwera kwa Mulungu monga chikumbutso.+
5 Chotero tumiza anthu ku Yopa kuti akaitane munthu wina dzina lake Simoni, wotchedwanso Petulo.
6 Munthu ameneyu ndi mlendo kunyumba kwa Simoni wina wofufuta zikopa, amene nyumba yakeyo ili m’mbali mwa nyanja.”+
7 Mngelo amene anali kulankhula nayeyo atangochoka, iye anaitana antchito ake a panyumbapo awiri ndi msilikali. Msilikaliyo anali wopembedza, ndipo anali mmodzi wa amene anali kumutumikira nthawi zonse.+
8 Koneliyo anawafotokozera zonse ndi kuwatuma ku Yopa.+
9 Tsiku lotsatira, ulendo wawo uli mkati komanso akuyandikira mzindawo, Petulo anakwera padenga+ kukapemphera cha m’ma 12 koloko masana.+
10 Koma anamva njala kwambiri ndipo anafuna kudya. Pamene chakudya chinali kukonzedwa, anayamba kuona masomphenya.+
11 M’masomphenyawo anaona kumwamba kutatseguka,+ ndipo chinthu china chake chinali kutsika. Chinthucho chinali chooneka ngati chinsalu chachikulu chimene achigwira m’makona onse anayi n’kumachitsitsira padziko lapansi.
12 Pachinthu chimenecho panali mitundu yonse ya nyama za miyendo inayi, ndi zokwawa zapadziko lapansi, ndiponso mbalame zam’mlengalenga.+
13 Pamenepo mawu anamveka kwa iye kuti: “Nyamuka Petulo, ipha udye!”+
14 Koma Petulo anati: “Iyayi Ambuye, sindinadyepo choipitsidwa ndi chonyansa chilichonse chikhalire.”+
15 Ndipo mawu aja anamvekanso kwa iye kachiwiri kuti: “Zinthu zimene Mulungu waziyeretsa usiyiretu kuzinena kuti n’zoipitsidwa.”+
16 Mawu amenewo anamvekanso kachitatu, ndipo nthawi yomweyo chinthu chooneka ngati chinsalu chija chinatengedwa kupita kumwamba.+
17 Petulo atathedwa nzeru chifukwa chosamvetsa tanthauzo la masomphenya amene anaonawo, amuna otumidwa ndi Koneliyo aja anali atafunsira kuti nyumba ya Simoni ili kuti ndipo anali ataima pachipata.+
18 Iwo analankhula mofuula ndi kufunsa ngati kumeneko anali ndi mlendo dzina lake Simoni wotchedwanso Petulo.
19 Petulo ali mkati moganizira za masomphenyawo, mzimu+ unati: “Tamvera! Pali amuna atatu amene akukufuna.
20 Chotero nyamuka, tsika upite nawo limodzi, usakayikire ayi, chifukwa ndawatuma ndine.”+
21 Choncho Petulo anatsika kukakumana ndi anthuwo ndipo anati: “Amene mukumufunayo ndine. Mukufuna chiyani kuno?”
22 Iwo anati: “Tachokera kwa Koneliyo, kapitawo wa asilikali. Iye ndi munthu wolungama ndi woopa Mulungu,+ amene mtundu wonse wa Ayuda umamuyamikira.+ Mngelo woyera anamupatsa malangizo a Mulungu kuti atume anthu kudzakutengani kuti mupite kunyumba kwake, akamve zimene inu mukanene.”
23 Ndiyeno anawalowetsa m’nyumba ndi kuwachereza.
M’mawa mwake ananyamuka ndi kupita nawo, ndipo abale ena a mu Yopa anatsagana naye.
24 Tsiku linalo anafika ku Kaisareya. Kumeneko Koneliyo anali kuwayembekezera, ndipo anasonkhanitsa achibale ndi mabwenzi ake apamtima.
25 Pamene Petulo anali kulowa, Koneliyo anakumana naye ndipo anagwada pamaso pake n’kuwerama mpaka nkhope yake pansi.
26 Koma Petulo anamuimiritsa, ndi kunena kuti: “Imirira, inenso ndine munthu chabe.”+
27 Pamene anali kukambirana naye, analowa mkati ndipo anapeza anthu ambiri atasonkhana mmenemo.
28 Ndiyeno Petulo anawauza kuti: “Inunso mukudziwa bwino kuti n’kosaloleka kuti Myuda azicheza ndi munthu wa fuko lina kapena kumuyandikira.+ Koma tsopano Mulungu wandionetsa kuti ndisatchule munthu aliyense kuti woipitsidwa kapena wonyansa.+
29 N’chifukwa chake ndabwera mosanyinyirika mutanditumizira anthu aja. Choncho ndikufuna ndidziwe chimene mwandiitanira.”
30 Pamenepo Koneliyo anati: “Masiku anayi apitawo kuchokera pa ola lino, ndinali kupemphera m’nyumba mwanga cha m’ma 3 koloko masana.+ Mwadzidzidzi munthu wovala zowala+ anaimirira pamaso panga.
31 Munthuyo anandiuza kuti, ‘Koneliyo, Mulungu wamva pemphero lako, ndipo wakumbukira mphatso zako zachifundo.+
32 Chotero tumiza anthu ku Yopa, kuti akaitane Simoni wotchedwanso Petulo.+ Munthu ameneyo ndi mlendo m’nyumba ya Simoni wofufuta zikopa, amene amakhala m’mbali mwa nyanja.’+
33 Chotero ndinawatumiza mwamsanga kwa inu, ndipo mwachita bwino kubwera kuno. N’chifukwa chake pa nthawi ino tonse tili pano pamaso pa Mulungu, kuti timve zonse zimene Yehova wakulamulani kuti mutiuze.”+
34 Pamenepo Petulo anayamba kulankhula kuti: “Ndazindikira ndithu kuti Mulungu alibe tsankho.+
35 Iye amalandira munthu wochokera mu mtundu uliwonse, amene amamuopa ndi kuchita chilungamo.+
36 Mulungu anatumiza mawu+ kwa ana a Isiraeli ndi kulengeza kwa iwo uthenga wabwino wa mtendere+ kudzera mwa Yesu Khristu. Ameneyu ndiye Ambuye wa ena onse.+
37 Inu mukudziwa nkhani imene inali m’kamwam’kamwa mu Yudeya monse, kuyambira ku Galileya pambuyo pa ubatizo umene Yohane anali kulalikira.+
38 Nkhani yake inali yonena za Yesu wa ku Nazareti, kuti Mulungu anamudzoza ndi mzimu woyera+ ndi mphamvu. Ndiponso kuti popeza Mulungu anali naye,+ anayendayenda m’dziko, n’kumachita zabwino ndi kuchiritsa onse osautsidwa ndi Mdyerekezi.+
39 Ndipo ife ndife mboni za zinthu zonse zimene anachita m’dziko la Ayuda ndi mu Yerusalemu momwe. Koma iwo anamupha mwa kumupachika pamtengo.+
40 Ameneyu Mulungu anamuukitsa tsiku lachitatu ndi kumulola kuonekera,+
41 osati kwa anthu onse, koma kwa mboni zoikidwiratu ndi Mulungu,+ zomwe ndi ife amene tinadya ndi kumwa naye limodzi+ atauka kwa akufa.
42 Ndiponso, anatilamula kuti tilalikire+ kwa anthu ndi kupereka umboni wokwanira wakuti iyeyu ndi Amene Mulungu anamuika kukhala woweruza anthu amoyo ndi akufa.+
43 Aneneri onse amachitira umboni za iyeyu,+ kuti aliyense womukhulupirira, machimo ake amakhululukidwa m’dzina lake.”+
44 Pamene Petulo anali kulankhula zinthu izi, mzimu woyera unagwa pa onse amene anali kumvera mawu amenewo.+
45 Ndipo okhulupirika amene anabwera ndi Petulo, amene anali odulidwa anadabwa, chifukwa mphatso yaulere ya mzimu woyera inalinso kuthiridwa pa anthu a mitundu ina.+
46 Pakuti anawamva akulankhula m’malilime ndi kulemekeza Mulungu.+ Ndiyeno Petulo anati:
47 “Anthu awa alandira mzimu woyera monga mmenenso ife tinalandirira. Ndani amene angaletse kuti asabatizidwe ndi madzi?”+
48 Atatero anawalamula kuti abatizidwe m’dzina la Yesu Khristu.+ Pamenepo iwo anamupempha kuti akhalebe nawo masiku angapo.
Patsani ena
Patsani ena
Machitidwe 10
Baibulo la Dziko Latsopano la Malemba Opatulika
https://www.jw.org/finder?docid=1011452&Book=44&Chapter=10&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D10%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kodi mungakonde kuwerenga nkhaniyi mu %%?
Baibulo la pa Intaneti
BAIBULO LA DZIKO LATSOPANO LA MALEMBA OPATULIKA
Kodi mungakonde kuwerenga nkhaniyi mu %%?
13 Ndiyeno Yehova anapitiriza kulankhula ndi Mose ndi Aroni, kuti:
2 “Munthu akatuluka zotupa, kapena nkhanambo,+ kapena chikanga pakhungu lake, ndipo chasintha n’kukhala nthenda ya khate,+ azibwera naye kwa Aroni wansembe, kapena kwa mmodzi wa ana ake amenenso ndi ansembe.+
3 Ndiyeno wansembeyo aone nthenda imene yatuluka pakhunguyo.+ Ngati cheya cha pamalopo chasanduka choyera ndipo pakuoneka kuti m’pozama kupitirira khungu, ndiye kuti limenelo ndi khate. Wansembe aone nthendayo n’kugamula kuti munthuyo ndi wodetsedwa.
4 Koma ngati chikangacho chikuoneka choyera ndipo si chozama kupitirira khungu, komanso cheya sichinasanduke choyera, wansembe azibindikiritsa+ munthuyo masiku 7.
5 Ndiyeno wansembe azionanso munthuyo pa tsiku la 7, ndipo ngati nthendayo yaoneka kuti yatha, moti sinafalikire pakhungu, wansembe azibindikiritsa+ munthuyo masiku enanso 7.
6 “Ndiyeno pa tsiku la 7, wansembe azionanso munthuyo kachiwiri. Ngati nthendayo yayamba kuzimiririka ndipo sinafalikire pakhungu, wansembe azigamula kuti munthuyo ndi woyera. Inali chabe nkhanambo. Munthuyo azichapa zovala zake ndi kukhala woyera.
7 Koma ngati nkhanambo yafalikira pakhungu la munthu pambuyo poti anaonekera kwa wansembe ndipo anagamula kuti ndi woyera, munthuyo azikaonekeranso kachiwiri kwa wansembe.+
8 Pamenepo wansembe azionanso munthuyo, ndipo ngati nkhanambo yake yafalikira pakhungu, wansembeyo azigamula kuti munthuyo ndi wodetsedwa. Limenelo ndi khate.+
9 “Munthu akagwidwa ndi nthenda ya khate, azim’bweretsa kwa wansembe.
10 Wansembe aziona nthendayo,+ ndipo ngati pali zotupa moti khungu ndi cheya zayera, ndipo chilondacho chikunyeka,+
11 limenelo ndi khate losachiritsika+ pakhungu lake, ndipo wansembe azigamula kuti munthuyo ndi wodetsedwa. Asam’bindikiritse,+ pakuti ndi wodetsedwa.
12 Koma ngati khate labukadi pakhungu lake, moti n’zoonekeratu kwa wansembe kuti lafalikira pathupi lonse la munthuyo, kuyambira kumutu mpaka kumapazi,
13 ndipo wansembe wamuona, n’kutsimikizira kuti khatelo lafalikiradi thupi lonse, pamenepo azigamula kuti munthuyo ndi woyera. Khungu lake lonse latuwa, choncho ndi woyera.
14 Koma tsiku limene zilonda zonyeka zidzaonekera, adzakhala wodetsedwa.
15 Wansembe+ aziona zilondazo ndi kugamula kuti munthuyo ndi wodetsedwa chifukwa cha zilondazo. Limenelo ndi khate.+
16 Kapena ngati zilondazo zapola n’kusanduka zoyera, munthuyo azibwera kwa wansembe.
17 Ndiyeno wansembe azimuona.+ Ngati khungu lake latuwa, wansembe azigamula kuti munthuyo ndi wosadetsedwa. Iye ndi woyera.
18 “Ngati pakhungu la munthu pali chithupsa,+ ndipo kenako chapola,
19 ndipo pamene panali chithupsapo pabuka chotupa choyera kapena chikanga chotuwa mofiirira, munthuyo azikadzionetsa kwa wansembe.
20 Pamenepo wansembe azimuona,+ ndipo ngati chikuoneka kuti n’chozama kupitirira khungu, ndipo cheya chake chasanduka choyera, pamenepo wansembe azigamula kuti munthuyo ndi wodetsedwa. Imeneyo ndi nthenda ya khate. Yabuka pachithupsa.
21 Koma wansembe akachiona n’kupeza kuti palibe cheya choyera ndipo si chozama kupitirira khungu komanso chayamba kuzimiririka, pamenepo azim’bindikiritsa+ masiku 7.
22 Ngati chikangacho chafalikiradi pakhungu, wansembe azigamula kuti munthuyo ndi wodetsedwa. Imeneyo ndi nthenda.
23 Koma ngati chikangacho sichinasinthe, osafalikira, kumeneko ndi kutukusira+ kwa chithupsa. Wansembe azigamula kuti munthuyo ndi woyera.+
24 “Kapena ngati pakhungu pali chilonda cha moto, ndipo mnofu wa pachilondacho wayamba kuoneka wotuwa mofiirira kapena woyera,
25 pamenepo wansembe aziona chilondacho. Ngati cheya cha pamenepo chasanduka choyera ndipo chilondacho chikuoneka chozama kupitirira khungu, limenelo ndi khate. Labuka pachilonda, ndipo wansembe azigamula kuti munthuyo ndi wodetsedwa. Imeneyo ndi nthenda ya khate.
26 Koma ngati wansembe waona chilondacho, n’kupeza kuti palibe cheya choyera ndipo chilondacho si chozama kupitirira khungu, komanso chikubwerera mwakale, wansembe azim’bindikiritsa masiku 7.
27 Ndipo wansembe aziona munthuyo pa tsiku la 7. Ngati nthendayo yafalikiradi pakhungu, wansembe azigamula kuti munthuyo ndi wodetsedwa. Imeneyo ndi nthenda ya khate.
28 Koma ngati kutuwa kwa pachilondapo sikunasinthe, osafalikira pakhungu, ndipo kwayamba kuzimiririka, kumeneko ndi kutupa kwa chilonda. Wansembe azigamula kuti munthuyo ndi woyera chifukwa kumeneko ndi kutukusira kwa chilonda.
29 “Mwamuna kapena mkazi akagwidwa ndi nthenda ina yake pamutu kapena pachigama,
30 wansembe+ aziona nthendayo. Ngati pamalopo pakuoneka pozama kupitirira khungu, komanso tsitsi lachita chikasu ndipo lili patalipatali, wansembe azigamula kuti munthuyo ndi wodetsedwa. Imeneyo ndi nthenda yothothola tsitsi.+ Ndi khate la kumutu kapena kuchigama.
31 Koma wansembe akaona nthenda yothothola tsitsiyo, n’kuona kuti pamalopo pakuoneka kuti si pozama kupitirira khungu, ndipo palibe tsitsi lakuda, wansembe azibindikiritsa+ munthuyo masiku 7.+
32 Wansembe azionanso nthendayo pa tsiku la 7. Ngati nthenda yothothola tsitsiyo+ sinafalikire, komanso pamalopo sipanamere tsitsi lachikasu ndipo pakuoneka kuti si pozama kupitirira khungu,
33 pamenepo munthuyo azimetedwa tsitsi lake, koma asamam’mete pamene pali nthenda yothothola tsitsipo.+ Ndipo wansembe azibindikiritsa munthuyo masiku enanso 7.
34 “Ndiyeno pa tsiku la 7 wansembe azionanso nthenda yothothola tsitsiyo. Ngati nthendayo sinafalikire pakhungu, ndipo pamalopo pakuoneka kuti si pozama kupitirira khungu, wansembe azigamula kuti munthuyo ndi woyera.+ Pamenepo munthuyo azichapa zovala zake ndi kukhala woyera.
35 Koma ngati nthenda yothothola tsitsiyo yafalikiradi pakhungu pambuyo pogamula kuti munthuyo ndi woyera,
36 wansembe+ azionanso munthuyo. Ngati nthenda yothothola tsitsiyo yafalikira pakhungu, wansembe asafufuzenso tsitsi lachikasu. Munthuyo ndi wodetsedwa.
37 Koma ngati nthenda yothothola tsitsiyo ikuoneka kuti yasiya, ndipo pamera tsitsi lakuda, ndiye kuti nthendayo yatha. Munthuyo ndi woyera, ndipo wansembe azigamula kuti ndi woyera.+
38 “Mwamuna kapena mkazi akagwidwa ndi zikanga+ zotuwa pakhungu lake,
39 wansembe+ aziziona. Ngati zikangazo zayamba kuzimiririka, imeneyo ndi nthenda yosaopsa imene yabuka pakhungu lake. Munthuyo ndi woyera.
40 “Mwamuna akayamba kutha tsitsi,+ limenelo ndi dazi, ndipo ndi woyera.
41 Ngati tsitsi likutha patsogolo pa mutu wake, limenelo ndi dazi la pamphumi, ndipo ndi woyera.
42 Koma ngati padazi la pankhongo kapena la pamphumi pabuka nthenda yotuwitsa khungu mofiirira, limenelo ndi khate, labuka padazi la pankhongo kapena la pamphumi.
43 Wansembe+ aziona munthuyo, ndipo ngati padazi lake la pankhongo kapena la pamphumi patuluka ziwengo zotuwa mofiirira zooneka ngati khate pakhungu lakelo,
44 ameneyo ali ndi khate ndipo ndi wodetsedwa. Wansembe azigamula kuti munthuyo ndi wodetsedwa. Ali ndi nthenda pamutu pake.
45 Ndiyeno zovala za munthu amene am’peza ndi khateyo zizing’ambidwa.+ Munthuyo asamakonze tsitsi lake+ ndipo aziphimba ndevu zake zapamlomo+ ndi kufuula kuti, ‘Wodetsedwa, wodetsedwa!’+
46 Masiku onse pamene akudwala nthendayo azikhala wodetsedwa. Iye ndi wodetsedwa ndipo azikhala payekha. Azikhala kunja kwa msasa.+
47 “Nthenda ya khate ikabuka pachovala, kaya chovalacho ndi chaubweya wa nkhosa kapena chansalu,
48 kaya yabuka cha m’litali+ kapena cha m’lifupi mwa chovala chansalu ndi chovala chaubweya wa nkhosa, kapena pachikopa kapenanso pa chilichonse chopangidwa ndi chikopa,+
49 ndipo nthendayo ikuoneka yobiriwira mopitira ku chikasu kapena yofiirira pachovala kapena pachikopa, m’litali kapena m’lifupi mwa nsalu, kapena pachinthu chilichonse chopangidwa ndi chikopa, imeneyo ndi nthenda ya khate ndipo iyenera kusonyezedwa kwa wansembe.
50 Pamenepo wansembe+ aziona nthendayo, ndipo azisunga chinthucho kwachokha+ masiku 7.
51 Akaona nthendayo pa tsiku la 7, n’kupeza kuti nthendayo yafalikira pachovala, m’litali kapena m’lifupi,+ kapena pachikopa, kaya amachigwiritsa ntchito yotani, nthendayo ndi khate loopsa.+ Chinthucho ndi chodetsedwa.
52 Pamenepo azitentha chovalacho, nsalu ya ubweya wa nkhosa kapena nsalu ina iliyonse,+ kapena zilizonse zopangidwa ndi chikopa, zimene zagwidwa ndi nthenda ya khateyo, chifukwa khate limenelo ndi loopsa.+ Zizitenthedwa pamoto.
53 “Koma wansembeyo akaona, n’kupeza kuti nthendayo sinafalikire pachovalacho, m’litali kapena m’lifupi, kapena pa chilichonse chopangidwa ndi chikopa,+
54 wansembe azilamula kuti achape chinthu chogwidwa ndi nthendacho ndipo azichisungira kwachokha masiku enanso 7.
55 Wansembe aziona nthendayo, chinthucho chitachapidwa. Ngati nthendayo ikuonekabe chimodzimodzi koma sinafalikire, chinthucho ndi chodetsedwa. Muzichitentha pamoto. Chimenecho chadyedwa ndi nthendayo kuyambira mkati kapena kuyambira kunja kwake.
56 “Koma ngati wansembe waona, n’kupeza kuti nthenda ija yayamba kuzimiririka chinthucho chitachapidwa, azing’amba mbali yogwidwa ndi nthendayo pachovalacho kapena pachikopacho.
57 Koma ngati ikuonekabe pachovala, m’litali kapena m’lifupi,+ kapena pa chilichonse chopangidwa ndi chikopa, ndiye kuti nthendayo ikufalikira. Chilichonse chimene chagwidwa ndi nthendayi muzichitentha+ pamoto.
58 Koma ngati nthendayo yazimiririka mutachapa chovala kapena chinthu chilichonse chopangidwa ndi chikopa, muzichichapanso kachiwiri, pamenepo chizikhala choyera.
59 “Limeneli ndilo lamulo lokhudza nthenda ya khate yopezeka pachovala chaubweya wa nkhosa kapena chansalu,+ m’litali kapena m’lifupi, kapena pachinthu chilichonse chopangidwa ndi chikopa, kuti wansembe adziwe chinthu choyenera kugamula kuti n’choyera kapena n’chodetsedwa.”
Patsani ena
Patsani ena
Levitiko 13
Baibulo la Dziko Latsopano la Malemba Opatulika
https://www.jw.org/finder?docid=1011452&Book=3&Chapter=13&wtlocale=CN&srcid=share
Chichewa
mailto:?body=Werengani Baibulo Pawebusaitiyi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D3%26Chapter%3D13%26wtlocale%3DCN%26srcid=share&subject=Werengani Baibulo Pawebusaitiyi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
GALAMUKANI! DECEMBER 2015
Kodi N’zotheka Kukhala Ndi Banja Losangalala?
Ngakhale kuti banja lanu ndi lamavuto, mukhoza kumachita zinthu zomwe zingakuthandizeni kuti muzikhala mwamtendere.
Kodi N’chiyani Chimachititsa Kuti Anthu Azikangana M’banja?
Kodi zimene zafotokokozedwa m’nkhaniyi zinayamba zakuchitikiranipo?
Kodi Mungatani Kuti Musamakangane M’banja?
Mfundo 6 zomwe zili m’nkhaniyi zingakuthandizeni kuti musiye kukangana.
Kodi Mungatani Kuti Muzigwirizana Ndi Anthu a M’banja Lanu?
Kodi mukuganiza kuti Baibulo lingakuthandizeni kuti muzikhala mosangalala m’banja? Werengani nkhaniyi kuti muone malangizo othandiza a m’Baibulo.
Zimene Mungachite Ngati Mumakonda Zosiyana
Kodi mumaona kuti ndinu wosiyana kwambiri ndi mwamuna kapena mkazi wanu?
Kodi Munazionapo Zinsomba Zikuluzikulu Izi?
Kodi nsomba zolemera kwambirizi zimatha bwanji kusambira?
Imfa
Kodi n’zoona kuti pali chinachake chimene chimapitiriza kukhala ndi moyo munthu akamwalira? Kodi chimachitika n’chiyani munthu akamwalira?
Nkhani za ku Europe
Mungadabwe kuti zotsatira za kafukufuku amene wachitika posachedwapa ku Europe, zikugwirizana kwambiri ndi zimene Baibulo limanena.
Mlozera Nkhani wa Magazini a Galamukani! a 2015
Mitu ya nkhani za mu Galamukani! zomwe zinatuluka m’chaka cha 2015.
Thupi Lathu Limatha Kudzichiza Lokha
Kodi asayansi akupanga zotani potengera zimene thupi lathu limachita tikavulala?
Zina zimene zili pawebusaiti
Kupatsa N’kwabwino
Pali zambiri zimene mungachite kuti muthandize ena. Kodi mukuganiza kuti mungachite chiyani?
Wosaona Ndiponso Wosamva
James Ryan anabadwa ndi vuto losamva ndipo kenako anakhalanso ndi vuto losaona. Kodi n’chiyani chinamuthandiza kudziwa cholinga cha moyo?